title: Bror Johansson

text: Johansson kuoli Helsingissä 87-vuotiaana 18. maaliskuuta 2009.


title: Leonid Nagornoff

text: Leonid ”Leo” Nagornoff (16. tammikuuta 1925 Helsinki – 2011) oli suomalainen kilpapurjehtija.


title: Leonid Nagornoff

text: Helsingfors Segelklubia edustanut Nagornoff kilpaili Helsingin kesäolympialaisissa 1952, missä hän sijoittui Louhi-veneluokassa 14:nneksi yhdessä Eric Fabriciuksen ja Bror Johanssonin kanssa. Hän saavutti palkintosijoja Hangon, Turun, Helsingin, Tukholman, Kielin ja Genovan regatoissa. Nagornoff työskenteli johtajana ja asui Tukholmassa.


title: Shin Kanemaru

text: Shin Kanemaru (金丸 信 "Kanemaru Shin"), 17. syyskuuta 1914 – 28. maaliskuuta 1996) oli japanilainen poliitikko, joka oli merkittävä hahmo Japanin politiikassa 1970-luvulta 1990-luvun alkupuolelle.


title: Shin Kanemaru

text: Kanemaru vaikutti liberaalidemokraattisessa puolueessa. Hänet pidätettiin maalikuussa 1993 lahjusten otosta ja veronkierrosta.


title: Maijakaisan koulu

text: Maijakaisan koulu oli 1800-luvulla Tampereella ja kaupungin lähipitäjissä toiminut alkeiskoulu. Koulun opettajana oli itseoppinut Maria Katariina Jernqvist (1828–1901) jonka mukaan koulu oli saanut nimensä. Alkeisopetusta 6–8-vuotiaille lapsille antanut koulu oli tunnettu tavanomaisesta poikkeavista opetusmenetelmistään.


title: Maijakaisan koulu

text: Maijakaisan koulu toimi 1860- ja 1870-luvuilla pääasiassa kesäisin Kyttälän esikaupungissa joka liitettiin Tampereen kaupunkiin vuonna 1876. Luokkahuoneena oli tällöin leivintupa jossa leivinlaudat toimivat oppilaiden penkkeinä. Koulussa ei ollut lukujärjestystä ja lukemaan opittiin toistamalla opettajan perässä kirjaimia ja sanoja aisakellon säestyksellä. Koulu järjesti myös kauniiden päivien kulkueita kaupungin kaduilla jolloin oppilaat esittivät hengellisiä lauluja ja virsiä kantaessaan opettajaansa lakanalla ja soittaessaan kulkueen edellä aisakelloa.


title: Maijakaisan koulu

text: Koulun toiminta siirtyi ensin Kangasalle ja sitten vuonna 1883 Pirkkalaan sen jälkeen kun kansakoulu perustettiin Tampereelle. Täällä koulu toimi kiertokouluna ja opettaja Maija-Kaisa sai opetustyöstään tunnustuksena Topelius-rahaston palkinnon. Koulun toimintaa Kangasalla on kuvannut kirjailija Jalmari Finne.


title: Vsitško mi vze

text: Vsitško mi vze on bulgarialaisen pop-folk -laulaja Andrean single, joka julkaistiin 24. joulukuuta 2016.


title: Eritrean siirtomaa

text: Eritrean siirtomaa () oli Italian kuningaskunnan siirtomaa nykypäivän Eritreassa. Siirtomaa perustettiin virallisesti vuonna 1890, ja ensimmäiset italialaiset asutukset perustettiin vuonna 1882 Asebin ympärille. Eritrean siirtomaa yhdistettiin Italian Itä-Afrikkaan vuonna 1936.


title: Serghei Rogaciov

text: Serghei Rogaciov (kyrill. mold. Сергей Рогачов, , s. 20. toukokuuta 1977 Glodjany, Moldavian SNT, Neuvostoliitto, nykyinen Glodeni, Moldova) on moldovalalainen entinen jalkapalloilija ja nykyinen jalkapallovalmentaja. Hän edustaa Venäjän jalkapallon 1. divisioonassa pelaavaa Dynamo Pietari ja on pelipaikaltaan hyökkääjä.


title: Pöytyän koulut

text: Pöytyän koulut ovat Pöytyän kunnassa Varsinais-Suomen maakunnassa toimivia tai toimineita perus- tai keskiasteen kouluja. Pöytyän kuntaan on liitetty Karinaisten kunta vuonna 2005 ja Yläneen kunta vuonna 2009. Lisäksi käsitellän kunnassa toimivat tai toimineet muut oppilaitokset.


title: Pöytyän koulut

text: Elokuun alusta 2018 Pöytyän kunnassa muutettiin kunnan perusopetus kokonaan yhtenäiskoulumuotoiseksi perustamalla uusina yhtenäiskouluina Elisenvaaran yhtenäiskoulu ja Riihikosken yhtenäiskoulu jo vuodesta 2005 toiminnassa olleen Yläneen yhtenäiskoulun rinnalle. Kouluista Elisenvaaran yhtenäiskoulu tulee toimimaan Kyrössä Karinaisissa, Riihikosken yhtenäiskoulu Riihikoskella Pöytyällä ja Yläneen yhtenäiskoulu toimii Yläneellä.


title: Pöytyän koulut

text: Syksyllä 2018 toimintansa aloittaneet Riihikosken ja Elisenvaaran yhtenäiskoulut toimivat lukuvuonna 2018-2019 useissa toimipisteissä kunnes niiden pysyvät tilat valmistuvat. Pysyvien tilojen arvioitiin valmistuvan Elisenvaarassa syksyksi 2021 ja Riihikoskella syksyksi 2019. Yläneellä yhtenäiskoulu on toiminnut jo vuodesta 2005. Koulujen toimipisteet syksyllä 2018 olivat:


title: Pöytyän koulut

text: Lukio-opetusta tarjosi vuonna 2018 Elisenvaaran lukio.


title: Pöytyän koulut

text: Pöytyän kunnan ylläpitämänä kunassa toimi vuonna 2018 Auranlaakson kansalaisopisto joka antaa opetusta Auran, Marttilan, Pöytyän ja Oripään kuntien alueella.


title: Pöytyän koulut

text: Ennen yhtenäiskouluihin siirtymistä elokuussa 2018 Pöytyällä toimivat seuraavat perusopetuksen koulut:1959 kansalaiskouluopetus Pöytyällä aloitettiin yhteisenä Auran ja Oripään kuntien kanssa Kyntäjätuvalla Pöytyällä. Oripää jäi pois yhteistyöstä 1961. 1965 Opetus siirtyi entiselle Ihavan koululle Pöytyällä lähellä Auran rajaa. Auran kunta jäi pois yhteistyöstä 1966. Kansalaiskoulu yhteisenä Pöytyän, Auran ja Karinaisten kuntien kanssa aloitti toimintansa Kyrössä Karinaisissa 1971 siirtymisen peruskouluun ollessa jo vireillä.


title: Pöytyän koulut

text: Yläneen kansalaiskoulu aloitti toimintansa 1959 yhteisissä uusissa tiloissa kolme vuotta aiemmin perustetun Yläneen kunnallisen keskikoulun kanssa. Kansalaiskoulu kuten kunnallinen keskikoulukin olivat vuodesta 1965 yhteiset Paattisten kunnan kanssa. Tämä yhteistyö päättyi kesällä 1975 kun Paattinen vuonna 1972 oli liittynyt osaksi Turkua.


title: Pöytyän koulut

text: Kansalaiskoulun tultua lakisääteiseksi 1957 Karinaisten ja Tarvasjoen kunnat sopivat yhteistyöstä ja pitivät koulua osaksi molemmissa kunnissa kunnes yhteistyö muutaman vuoden päästä kariutui erimielisyyteen koulun sijaintipaikkakunnasta. Karinaisten kansalaiskoulu mainitaan Suomen kansakoululaitoksen 100-vuotijuhla-aderessissa 1966. Kansalaiskoulu yhteisenä Pöytyän, Auran ja Karinaisten kuntien kanssa aloitti toimintansa Kyrössä Karinaisissa 1971.


title: Pöytyän koulut

text: Pöytyällä toimi Pöytyän seudun yksityinen oppikoulu vuodesta 1942 vuoteen 1948 aluksi kaksivuotisena. Sen toiminta loppui kun Elisenvaaran yhteiskoulu vuonna 1948 aloitti toimintansa Karinaisten Kyrössä. Tämän jälkeen Pöytyältä käytiin yhteiskoulua Oripään seudun yhteiskoulussa Oripäässä tai yksityisessä Elisenvaaran yhteiskoulussa Kyrössä.


title: Pöytyän koulut

text: Oripäässä toiminut Oripään seudun yhteiskoulu muutettiin Pöytyän-Oripään kunnalliseksi keskikouluksi 1969. Vuonna 1971 Auvaisten ja Kaulanperän koulupiirit Pöytyältä siirrettiin Kyrössä Karinaisissa toimineen, vuonna 1969 kunnalistetuksi tulleesta Elisenvaaran yhteiskoulusta muodostetun Karinaisten-Auran-Pöytyän kunnallisen keskikoulun oppilasalueeseen. Tämä järjestely päättyi peruskouluun siirryrräessä 1976. Silloin Oripää tuli kuulumaan samaan peruskoulun yläasteen oppilasalueeseen Alastaron kunnan kanssa ja yläasteen sijaintipaikaksi tuli Alastaron kirkonkylä. Kun Alastaron kunta 2000-luvulla liittyi Loimaaseen, sama kouluyhteistyö jatkui edelleen Oripään kunnan ja Loimaan kaupungin välisenä.


title: Pöytyän koulut

text: Karinaisissa Kyrössä aloitti vuonna 1948 toimintansa yksityinen Elisenvaaran yhteiskoulu. Se oli perustettu vuonna 1927 Karjalassa Kurkijoen kunnan Elisenvaaran asemaseudulle, siirtyi vuonna 1994 Suolahdelle Keski-Suomeen ja vuonna 1948 Kyrön asemaseudulle Karinaisiin. Koulu kunnallistettiin 1969, jolloin keskikoulun nimeksi tuli Karinaisten-Auran kunnallinen keskikoulu. Vuonna 1971 koulun nimi muuttui Karinaisten-Auran-Pöytyän kunnalliseksi keskikouluksi, kun osa Pöytyää liitettiin koulupiiriin. Vuosina 1971–1976 koulun nimenä oli Auranlaakson kunnallinen keskikoulu.


title: Pöytyän koulut

text: Yläneelle perustettiin vuonna 1956 Yläneen kunnallinen keskikoulu. 1960-luvun puolivälin paikkeilla Yläneen kunnallista keskikoulua alkoivat käydä myös Paattisten oppilaat. Tämä yhteistyö päättyi kesällä 1975 kun Paattinen vuoden 1972 alusta oli liittynyt osaksi Turkua.


title: Pöytyän koulut

text: Peruskoulujärjestelmään siirryttäessä pöytyäläisten keskikoulun käynti Oripäässä loppui ja koko Pöytyältä alettiin käyfä peruskoulun yläastetta Kyrössä Karinaisissa. Tällöin vuonna 1976 Auranlaakson kunnallisesta keskikoulusta Kyrössä tuli Kyrönseudun peruskoulun yläaste. Vuonna 1998 sen nimi muutettiin Elisenvaaran kouluksi.


title: Pöytyän koulut

text: Yläneellä, missä kunnallinen keskikoulu ja kansalaiskoulu olivat koko ajan toimineet samoissa tiloissa, peruskouluun siirtyminen ei tuonut suurta muutosta. Yläneen yhtenäiskoulu Yläneen kirkonkylän ylä- ja alakouluista muodostettiin vuonna 2005.


title: Pöytyän koulut

text: Kurkijoella luovutetussa Karjalassa vuonna 1927 perustettu yksityinen Elisenvaaran yhteiskoulu siirtyi Kyrön asemakylään Karinaisiin vuonna 1948 toimittuaan sitä ennen Suolahdella Keski-Suomessa. Koulu aloitti Kyrössä viisiluokkaisena mutta laajeni uudelleen kahdeksanluokkaiseksi 1950 ja yliopistoon johtavaksi 1952. Kun koulu kunnallistettiin, sen jatkajaksi tuli lukio-opetuksen osalta Elisenvaaran lukio.


title: Pöytyän koulut

text: Kun Säkylän yhteiskoulu perustettiin 1957, se vakiintui yläneläisten lukionkäynnin suunnaksi. Vanhastaan oli lukiota Yläneeltä käyty Turussa ja jonkin verran käytiin myös tämän jälkeen.


title: 60 Seconds!

text: 60 Seconds! on Robot Gentlemanin kehittämä vuonna 2015 julkaistu peli. Pelissä kaupunkiin iskee ydinpommi ja pelaajan tehtävä on etsiä tavaroita talosta ja kerätä ne selvitäkseen.


title: 60 Seconds!

text: Kun tavarat on kerätty, peli seuraa perhettä heidän pommisuojassaan. Pelaaja joutuu päättämään mitä tekee tietyissä tilanteissa. Esimerkiksi jos pommisuoja syttyy tuleen, kasvattaisiko kasvin? Pelin kulku on tehty päiväkirja muodossa, hahmot kirjoittavat tapahtumia kirjaan. Kirjan avulla voi myös lähettää jonkun perheenjäsenistä ulos etsimään ruokaa ja tavaroita. Peli voi loppua kuudella eri tavalla.


title: 60 Seconds!

text: Jos armeija löytää perheen, perhe pääsee turvalliseen suojaan sodalta


title: 60 Seconds!

text: Jos perhe auttaa kaksosia uudelleenrakentamisessa, kaksoset kutsuvat perheen heidän uuteen kotiin.


title: 60 Seconds!

text: Jos perhe auttaa agentteja, agentit vievät perheen VIP-suojaan.


title: 60 Seconds!

text: Jos perhe auttaa keksijää, keksijä lähettää perheen avaruuteen.


title: 60 Seconds!

text: Jos perhe avaa oven, siellä saattaa olla ryöstäjiä.


title: 60 Seconds!

text: Jos perhe pitää kissaa liian kauan, kissat valtaavat pommisuojan.


title: 60 Seconds!

text: Jos perheen viimeinen jäsen lähtee etsimään tavaroita, toinen perhe ottaa suojan ja ajaa jäljelle jääneen jäsenen pois.


title: 60 Seconds!

text: Perhe voi tietenkin kuolla nälkään, janoon, ryöstäjille ja jos perhe muuttuu hulluksi tai suojaan jää vain lapsia, peli on ohi.


title: Purso

text: Purso-yhtiöt on suomalainen metalliteollisuuskonserni, joka valmistaa päätuotteinaan alumiiniprofiileja rakennusalan, elektroniikkateollisuuden ja ajoneuvoteollisuuden käyttöön. Noin 250 henkeä työllistävällä perheyrityksellä on toimipaikkoja Nokian Siurossa ja Ikaalisissa sekä tytäryritykset Porissa, Parkanossa, Laitilassa ja Tervajoella. 2010-luvulla yritys on laajentunut ledivalaistukseen. Liikevaihto 2010-luvun puolessavälissä oli 83 miljoonaa euroa, ja noin 40 prosenttia siitä tuli viennistä.


title: Purso

text: Purso-yhtiöiden historia juontaa 25-vuotiaan kemian insinöörin Esko Ollilan vuonna 1959 perustamaan anodisointiyritykseen Suojapinta Oy. Vuonna 1972 perustettiin sille sisaryhtiö Purso Oy ja aloitettiin alumiinin pursotus. 1980-luvun puolivälissä yhtiöryhmään kuului myös Riihimäellä toiminut Konekromi. Vuonna 1988 Purso osti Rauma-Repolalta porilaisen Rosenlew Toolsin, josta tuli Purso Tools Pori. 1990-luvun alussa Purso toimi kahdeksalla paikkakunnalla Suomessa noin 450 hengen voimin, ja alumiinituotteiden lisäksi valikoimiin kuuluivat teräksiset rakennustelineet. Vuonna 1990 Purso osti Pirkkalassa toimineen, ruotsalaisomisteisen ja konkurssin tehneen Ferro Takomon, mutta Memar-nimellä tunnetusta takomotoiminnasta luovuttiin vuonna 2011.


title: Purso

text: 2010-luvulla Purso Groupin alumiiniteollisuuteen kuuluvat sulatto Ikaalisten Kilvakkalassa sekä Nokian Siurossa toimivat pursottamo ja kevytmetallityöpaja, rakennusteollisuutta palveleva järjestelmäyksikkö, anodisointilaitos ja Linjapinta Oy:nä toimiva maalaamo. Porissa toimiva Purso-Tools tuottaa raskaiden diesel- ja kaasumoottoreiden osia, Parkanossa toimiva Fennosteel Oy pakoputkia ja ohutseinäputkia sekä Laitilassa toimiva Veme Oy tuotteita ohutlevystä ja putkimateriaalista. Tervajoella toimiva Purso AluCool Oy valmistaa alumiinisia jäähdytyselementtejä.


title: Antti Leppä

text: Antti Leppä on Jarkko Pajusen esittämä kuvitteellinen hahmo draamasarjassa Ex-onnelliset.


title: Antti Leppä

text: Antti on naimisissa Reijan kanssa ja heillä on kolme lasta Markus Sara ja Reino. Antilla on myös neljä muuta lasta joista Luukas Sini-Marjan kanssa, Miina Maijun kanssa, Sirkku Anitan kanssa sekä Santeri Saijan kanssa. Antti petti Sini-Marjaa Reijan kanssa josta syntyi Reino. Pettämisen jälkeen Sini-Marja kertoi Antille että on raskaana, tässä vaiheessa Sini-Marja ei tiennyt että Antilla on viisi lasta vaan luuli että kaksi. Sirkun tullessa kylään Aavan ja Ernon kanssa Sini-Marja meni herkille ja nähdessään koko perheen jätti Antin mutta palasi ja pari meni kihloihin. Antti oli kuitenkin antanut Saralle luottokorttinsa joten Sini-Marja joutui maksamaan kihla-sormuksen. Kuullessaan Reijan olevan edelleen raskaana ja heidän olevan edelleen naimisissa hän jätti Antin lopullisesti ja Antti palasi Reijan luo. Antti irtisanottiin yli-opistolta yt neuvotteluissa ja Antti ryhtyi kirjottamaan ja jäi kotiin, Reija palasi työelämään.


title: Anaconda (Montana)

text: Anaconda on Deer Lodgen piirikunnan hallintokeskus. Kaupunki sijaitsee Montanan osavaltion lounas-osissa, Yhdysvalloissa. Sen väkiluku oli vuoden väestönlaskennassa 9 298.


title: Ilves (kappale)

text: ”Ilves” on suomalaisen laulaja-lauluntekijän Anssi Kelan kappale, joka julkaistiin singlenä 20. huhtikuuta 2018. Kappale on toinen singlejulkaisu Kelan seitsemänneltä sooloalbumilta "Ääriviivoja".


title: Ilves (kappale)

text: ”Ilves” sai alkunsa lokakuussa 2017, kun yksi Kelan suurimmista idoleista Tom Petty kuoli. Kela halusi kunnianosoituksena kirjoittaa uuden kappaleen ”Pettyn hengessä”, ja aluksi hän käytti referenssinä kappaletta ”Mary Jane's Last Dance”. Lopulliseen sovitukseen Kela otti vaikutteita omasta tuotannostaan, tarkemmin ”Mikan faijan BMW” -kappaleesta. Sanoitukset kertovat fiktiivisen tarinan, joka pohjautuu Chris Cornellin ja Chester Benningtonin itsemurhiin, ja ajatukseen siitä, kuinka ”sisältä saattaa olla jotain niin pahasti rikki, ettei mikään suosio, mikään menestys, mikään määrä rahaa voi paikata sitä”. Sattumalta myös Avicii teki itsemurhan kappaleen julkaisupäivänä.


title: Ilves (kappale)

text: ”Ilves” nousi julkaisuviikollaan Suomen kaupallisten radioiden soitetuimpien listan sijalle 41. Lokakuussa kappale saavutti parhaimman sijoutuksensa listan kärjessä. Se säilytti paikkansa listan kärjessä kuuden viikon ajan. Marraskuussa 2018 ”Ilves” oli ehdolla Vuoden biisi -kategoriassa SuomiRock-radiokanavan Eläköön SuomiRock! -palkintogaalassa. Joulukuussa SuomiRockin kuuntelijat äänestivät kappaleen Kaikkien aikojen kovimmat suomalaiset rock-biisit -listan kärkeen. Radio Suomipopin Kaikki parhaat biisit 2018 -listalla kappale sijoittui sijalle viisi.


title: Ilves (kappale)

text: Kappaleen julkaisun jälkeen Kela tiedotti konserttisalikiertueesta syksylle 2018, jonka yhteydessä Live Nation julkaisi videon, jossa Kela esittää ”Ilveksen” tuuliturbiinin päällä Tohkojan Tuulipuistossa Kalajoella.


title: Kuolemanlaakso (kirja)

text: Kuolemanlaakso on Tommi Kovasen ja Jenny Rostainin kirjoittama kirja, joka julkaistiin vuonna 2017. Bazarin kustantama kirja kertoo Kovasen aivovammasta ja hänen elämästään vamman saamisen jälkeen.


title: Kuolemanlaakso (kirja)

text: Rauman Lukkoa edustanutta Tommi Kovasta taklattiin tammikuussa 2013 jääkiekon SM-liigassa kuolleesta kulmasta. Taklaus aiheutti vakavan aivovamman ja päätti sarjassa yli 500 ottelua pelanneen Kovasen uran. Kirja käsittelee pääasiassa muutaman vuoden ajanjaksoa vamman aiheuttaneesta taklauksesta alkaen, vaikka teoksessa kuvataankin lyhyesti myös Kovasen lapsuus ja päätyminen jääkiekon pariin.


title: Kuolemanlaakso (kirja)

text: Ensimmäisessä persoonassa kirjoitetussa Kuolemanlaaksossa kuvataan, kuinka Kovasen aivovamman diagnosoiminen kesti pitkään, kuinka hän oli pettynyt siihen, ettei taklauksesta annettu pelikieltoa, ja miten vamma muutti Kovasen elämää ja persoonaa. Lisäksi kirjassa kerrotaan Kovasen jäähyväisottelusta, itsemurhayrityksestä, ajasta Moision mielisairaalassa ja elämänhalun palaamisesta mielisairaalajakson aikana ja jälkeen. Kovanen kritisoi kirjassaan SM-liigan, Rauman Lukon ja häntä aluksi hoitaneiden joukkuelääkäreiden toimintaa ja kuvaa omaa valheessa elämistään. Omasta mielestään hän ymmärsi ja hyväksyi aivovammansa vasta mielisairaalassa ollessaan.


title: Kuolemanlaakso (kirja)

text: Kuolemanlaakso valittiin Vuoden urheilukirjaksi 2017. Palkintoa perusteltiin esimerkiksi kirjan rajauksella ja analyyttisyydellä.


title: Kuolemanlaakso (kirja)

text: Kuolemanlaaksoa on kuvailtu avoimeksi, sujuvaksi ja rankaksi kirjaksi, mutta sitä on myös arvosteltu pienistä ristiriitaisuuksista. Myös Kovanen itse on todennut kirjan olevan henkilökohtainen kertomus ja suoraa puhetta. Tekijät toivoivat kirjan herättävän keskustelua aivovammoista ja johtavan rehellisempään kulttuuriin, ja lisäksi Kovanen toivoi hänen kertomuksensa voivan auttaa muita.


title: Kuolemanlaakso (kirja)

text: Rostainin mukaan kirja laadittiin niin, että hän kirjoitti, Kovanen puhui ja he yhdessä työstivät tarinasta autenttisen. Kirja syntyi Kovasen aloitteesta. Hän oli aiemmin ajatellut selviytymistarinoita kokoavaa kirjaa, joka sisältäisi hänen kertomuksensa, mutta lopulta Kovasen kertomuksesta muodostui kokonainen kirja. Kovanen on kuvaillut kirjan kirjoittamista rankaksi mutta puhdistavaksi ja oivaltavaksi kokemukseksi.


title: Jaynagar Majilpur

text: Jaynagar Majilpur on teollisuuskaupunki South 24 Parganas piirikunnassa Länsi-Bengalin osavaltiossa Intiassa.


title: I Got You (Bebe Rexhan kappale)

text: I Got You on yhdysvaltalaislaulaja Bebe Rexhan kappale. Sen julkaisi Warner Bros. Records artistin "" EP-levyn ensimmäisenä singlenä 28. lokakuuta 2016. Kappale sisällytettiin myöhemmin myös artistin "Expectations"-studioalbumille. Kappaleen sanoituksista vastasivat Ben Berger, Lauren Christy, Jacob Kasher, Ryan McMahon, Ryan Rabin ja Rexha. Kappaleen tuotannosta vastasi puolestaan Captain Cuts.


title: I’m a Mess

text: I’m a Mess on yhdysvaltalaislaulaja Bebe Rexhan kappale hänen "Expectations"-debyyttistudioalbumiltaan. Sen julkaisi Warner Bros. Records albumin ensimmäisenä singlenä 15. kesäkuuta 2018, jota ennen kappale oli tosin varhaisjulkaistu Yhdysvaltain radiokanavilla. Kappaleen ovat tuottaneet Jussifer ja Devon Corey. Artistin mukaan kappale kertoo epätäydellisyyksien ja epävarmuuksien juhlistamisesta.


title: Brendan O’Donnell

text: Brendan O’Donnell (s. 25. kesäkuuta 1992 Winnipeg, Manitoba, Kanada) on kanadalainen jääkiekkoilija, joka pelaa monikansallisen Erste Bank Eishockey Ligan itävaltalaisjoukkue Dornbirner EC:ssä. Hän on pelipaikaltaan keskushyökkääjä, mutta O’Donnell osaa pelata myös laidassa.


title: Brendan O’Donnell

text: O’Donnell vietti lähes koko junioriuransa kotikaupungissaan Manitoban Winnipegissa. Kootenay Ice varasi hänet 96. pelaajana WHL:n varaustilaisuudessa 2007, mutta O’Donnell ei kuitenkaan koskaan siirtynyt CHL:ään, jotta hän voisi tulevaisuudessa pelata Yhdysvaltain yliopistosarjoissa. O’Donnell voitti Winnipeg Wildin paidassa kauden 2008–2009 päätteeksi MMHL:n mestaruuden. Kauden 2009–2010 hän pelasi MJHL-junioriliigan Winnipeg South Bluesissa, jonka sisäisen piste-, maali- ja syöttöpörssin O’Donnell voitti tehoilla 29+32=61. Hänet valittiin kauden päätteeksi liigan vuoden tulokkaaksi ja tulokkaiden tähdistökentälliseen.


title: Brendan O’Donnell

text: Tampa Bay Lightning varasi O’Donnellin kuudennella kierroksella 156. pelaajana . Samana kesänä hänet varasi myös Des Moines Buccaneers 18. pelaajana USHL:n varaustilaisuudessa. O’Donnell siirtyi kaudeksi 2010–2011 kuitenkin BCHL-junioriliigan Penticton Veesiin, jonka toiseksi paras pistemies hän oli Joey Laleggian jälkeen tehoilla 29+43=72. Vuodet 2011–2015 O’Donnell kävi Pohjois-Dakotan yliopistoa. Hän voitti "freshman -vuotensa" 2011–2012 päätteeksi WCHA:n mestaruuden. "Sophomore -vuotensa" 2012–2013 päätteeksi O’Donnell valittiin sarjan akateemiseen tähdistökentälliseen. "Senior -vuotenaan" 2014–2015 hän oli 13 osumallaan UND:n kolmanneksi paras maalintekijä. O’Donnell voitti NCHC:n runkosarjan mestaruuden, Penrose Cupin.


title: Brendan O’Donnell

text: Syyskuussa 2015 O’Donnell liittyi ammattilaistry-out -sopimuksella AHL-joukkue Manitoba Moosen harjoitusleirille. Hänen koejaksonsa ei kuitenkaan tuottanut jatkosopimusta. Muutama päivä try-outin purkamisensa jälkeen, lokakuussa 2015 O’Donnell teki vuoden mittaisen sopimuksen ECHL-joukkue Florida Everbladesin kanssa. Hän oli kaudella 2015–2016 tehoilla 17+20=37 joukkueen kolmanneksi paras maalintekijä ja neljänneksi paras pistemies. Neljännesvälierissä O’Donnell jakoi kolmella osumallaan Everbladesin sisäisen maalipörssin voiton Matt Marquardtin ja Ryan Martindalen kanssa. Syyskuussa 2016 hän teki joukkueen kanssa vuoden mittaisen jatkosopimuksen. O’Donnell jakoi kaudella 2016–2017 koko ECHL:n maalipörssin voiton Brampton Beastin David Pacanin kanssa ja sijoittui pistepörssissä kahdeksanneksi. Hän jakoi myös Everbladesin sisäisen tehotilaston voiton Michael Kirkpatrickin kanssa lukemalla +32. O’Donnell valittiin maalis-huhtikuun 2017 vaihteessa ECHL:n viikon pelaajaksi. Hänet valittiin kauden päätteeksi liigan toiseen tähdistökentälliseen. O’Donnell pelasi kauden aikana myös kuusi ottelua lainalla AHL-joukkue Texas Starsissa helmikuussa 2017, jolloin hän pelasi joukkueessa ammattilaistry-out -sopimuksella.


title: Brendan O’Donnell

text: O’Donnell siirtyi kaudeksi 2017–2018 vuoden mittaisella sopimuksella KHL:n kiinalaisjoukkue Kunlun Red Stariin. Hän pelasi siellä 25 runkosarjaottelua tehden kaksi syöttöpistettä. O’Donnell pelasi ison osan kaudestaan myös seuran farmijoukkue KRS Heilongjiangissa, VHL:ssä, jossa hän teki piste per peli -tahdilla 13 ottelussa tehot 3+10=13.


title: Brendan O’Donnell

text: Kaudeksi 2018–2019 O’Donnell siirtyi vuoden mittaisella ja syyskuun loppuun asti ulottuvan try-outin sisältävällä sopimuksella SM-liigajoukkue KooKoohon. Hän jäi kolmessa pelaamassaan runkosarjaottelussa ilman tehopisteitä ja jäi koeajaksonsa päätteeksi lopulta ilman jatkosopimusta. Lokakuussa 2018 O’Donnell siirtyi loppukauden kattavalla sopimuksella monikansallisen Erste Bank Eishockey Ligan itävaltalaisjoukkue Dornbirner EC:hen.


title: Brendan O’Donnell

text: O’Donnell edusti Canada Westin joukkuetta World Junior A Challengessa vuonna 2010.


title: Adventure of a Lifetime

text: Adventure of a Lifetime on brittiläisen rock-yhtye Coldplayn kappale. Sen julkaisivat Parlophone sekä Atlantic Records yhtyeen seitsemännen, A Head Full of Dreams-studioalbumin ensimmäisenä singlenä 6. marraskuuta 2015.


title: Adventure of a Lifetime

text: "Adventure of a Lifetime" saavutti Britannian singlelistalla listasijan seitsemän sekä Yhdysvaltain Billboard Hot 100-listalla listasijan kolmetoista. Kappale pääsi myös singlelistan kahdenkymmenen parhaan joukkoon muun muassa Alankomaissa, Australiassa, Irlannissa, Italiassa, Itävallassa, Kanadassa, Ranskassa, Saksassa, Sveitsissä, Tsekissä ja Uudessa-Seelannissa.


title: Waterfall (Stargaten kappale)

text: Waterfall on norjalaisen musiikkituottajaduo Stargaten kappale, joka sisältää yhdysvaltalaislaulaja Pinkin sekä australialaislaulaja Sian esittämiä sanoja. Kappaleen julkaisi RCA Records singlenä 10. maaliskuuta 2017. Kappaleen ovat sanoittaneet Stargate, Diplo, Sia ja Jr. Blender, joista ensimmäinen myös tuotti sen. Kappaleelle on toteutettu myös musiikkivideo, joka julkaistiin 16. maaliskuuta 2017. Videolla nähdään suomalainen Inka Henriikka Tiitto sekä norjalainen Amalie Hegland Lauritzen suorittamassa ilmatanssia vertikaalisessa ilmatunnelissa.


title: Stargate (musiikkituottajat)

text: Stargate on norjalainen musiikkia tuottava ja lauluja sanoittava tiimi, joka koostuu Tor Erik Hermansenista (s. 14. lokakuuta 1972) ja Mikkel Storleer Eriksenistä (s. 10. joulukuuta 1972) ja jonka päätoimipaikka sijaitsee Los Angelesissä. Tiimin päälajityyppeihin kuuluvat R&B, pop ja hip hop. Stargate perustettiin Trondheimissä, Norjassa. He ovat tuottaneet ja sanoittaneet tai vain tuottaneet kappaleita muun muassa Michael Jacksonille, Britney Spearsille, Beyoncélle, Rihannalle, Janet Jacksonille, Mariah Careylle, Shakiralle, Jennifer Lopezille, Mary J. Bligelle, Ne-Yolle, Katy Perrylle, Coldplay, Pinkille, Sialle, Kylie Minoguelle ja Lionel Richielle.


title: Stargate (musiikkituottajat)

text: Stargate teki läpimurron Yhdysvaltain musiikkiteollisuuteen vuonna 2006, kun he julkaisivat heidän Ne-Yolle sanoittaman ja tuottaman kappaleen "So Sick", joka pääsi Billboard Hot 100-listan kärkeen. He tuottivat myös Beyoncén kansainvälisen menestyskappaleen "Irreplaceable", joka vietti Billboard Hot 100-listan kärjessä yhteensä kymmenen viikkoa. Pitkin heidän uraansa heidät on huomioitu runsaasta työskentelystä Rihannan kanssa, jolle he sanoittivat ja tuottivat neljä peräkkäistä Billboard Hot 100-listan kärkeen päätynyttä kappaletta vuosina 2010-11.


title: Schalin

text: Schalin on suomenruotsalainen sukunimi. Nimen haltijoita:


title: Jesper Sellgren

text: Jesper Sellgren (s. 11. kesäkuuta 1998 Örnsköldsvik, Ruotsi) on ruotsalainen jääkiekkopuolustaja, joka pelaa SHL-joukkue Luleå HF:ssä. Elite Prospects -sivuston mukaan hän on kahden suunnan puolustaja, joka tykkää mennä ruuhkatilanteisiin sekä omaa hyvät kiekonhallinta- ja syöttötaidot. Sellgren myös lukee hyvin peliä.


title: Jesper Sellgren

text: Sellgren on Örnsköldsviks SK:n kasvatti. Hän siirtyi juniorina sittemmin MODO Hockeyn organisaatioon, jossa Sellgren voitti kauden 2013–2014 päätteeksi J18 Allsvenskanin mestaruuden. Toukokuussa 2016 hän teki kaksivuotisen ammattilaissopimuksen seuran miesten joukkueen kanssa, joka pelasi Ruotsin toiseksi korkeimmalla sarjatasolla HockeyAllsvenskanissa. Sellgrenin tulokaskausi 2016–2017 toi 50 runkosarjaottelussa tehot 5+5=10. Hän oli MODO:n eniten maaleja tehnyt puolustaja. Sellgren vahvisti myös seuran J20-junioreita, jossa hän voitti kauden päätteeksi J20 SuperElitin mestaruuden. Kaudella 2017–2018 Sellgren teki Allsvenskanin runkosarjassa 12 tehopistettä.


title: Jesper Sellgren

text: Carolina Hurricanes varasi Sellgrenin kuudennella kierroksella 166. pelaajana . Kaudeksi 2018–2019 hän siirtyi kaksivuotisella sopimuksella SHL-joukkue Luleå HF:ään.


title: Jesper Sellgren

text: Sellgren pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Sellgren pelasi myös alle 18-vuotiaiden MM-kilpailuissa vuonna 2016 voittaen hopeaa. Yhteensä hän on pelannut 21 nuorten ja 15 poikien maaottelua.


title: Chris Janson

text: Chris Janson (s. 2. huhtikuuta 1986 Perryville, Missouri) on yhdysvaltalainen laulaja ja lauluntekijä.


title: Chris Janson

text: Chris Janson syntyi Missourissa ja muutti lukion jälkeen Nashvilleen tekemään musiikkia. Hän oli yhtenä kirjoittajana menestyskappaleissa ”Truck Yeah” (Tim McGraw), ”That’s How I’ll Always Be” (Tim McGraw) ja ”I Love This Life” (LoCash). Hän on tehnyt lauluja myös muun muassa Duff McKaganin ja Izzy Stradlinin kanssa.


title: Chris Janson

text: Jansonin ensimmäinen single ”Til a Woman Comes Along” ilmestyi vuonna 2010. Vuonna 2013 hän julkaisi singlen ”Better I Don't” ja EP-levyn "Chris Janson", joka menestyi hyvin Billboardin Top Country Albums -listalla. Vuonna 2015 ilmestyneen albumin nimikappale ”Buy Me a Boat” sijoittui Billboardin Hot Country Songs -listalla toiseksi. Syyskuussa 2017 ilmestyi Jansonin toinen studioalbumi "Everybody". Hän oli yhtenä kirjoittajana albumin kaikissa kappaleissa, myös kappaleessa ”Fix a Drink”.


title: Chris Janson

text: Janson on ollut Grand Ole Opryn jäsen maaliskuusta 2018 alkaen. Hän on saanut mainetta lavaesiintymisistään.


title: Chris Janson

text: Janson osallistui heinäkuussa 2016 republikaanisen puolueen presidenttiehdokkaan Donald Trumpin nimityskokoukseen, jossa hän esitti kappaleensa ”Truck Yeah” muutetuin sanoin ”Trump Yeah”.


title: Chris Janson

text: Chris Janson on naimisissa ja hänellä on neljä lasta, joista kaksi on puolison aiemmasta avioliitosta.


title: Taisto Tuominen

text: Taisto Johannes Tuominen (s. 5. lokakuuta 1930 Kemi) on entinen suomalainen nyrkkeilijä ja nyrkkeilyvalmentaja. Tuomisen seurana uran ajan olivat Karjalahden Ihme, Kemin Into ja Kokkolan Jymy.


title: Taisto Tuominen

text: Urallaan Tuominen saavutti TUL:n nuorten mestaruuden 1949 Innon riveissä. Syksyllä 1951 Tuominen siirtyi Kokkolan Jymyn riveihin ja saavutti seuraavana vuonna 1952 Suomen mestaruuden sarjassa 57 kg. TUL:n mestaruuskisoissa hän sijoittui sinä vuonna kolmanneksi voittajan Pentti Niinivuoren ottaessa olympiaedustuksen kotikisoihin. Tuomiselle tuli varamiehen rooli sarjoihin 57-60 kg.


title: Taisto Tuominen

text: Palattuaan Kemiin Tuominen jatkoi uraansa, mutta toimi myös seuransa valmennustehtävissä. Kaudesta 1957 tuli Tuomisen uran paras. Hän saavutti Pohjoismaiden, Suomen ja TUL:n mestaruudet ja maaotteluvoiton Ruotsia vastaan sarjassa 57 kg. Saman vuoden EM-kisoissa Prahassa hän hävisi ensimmäisen kierroksen ottelunsa hopeaa saavuttaneelle Italian Mario Sitrille.


title: Taisto Tuominen

text: Seuraavana vuonna 1958 Tuominen vielä otteli, mutta ei saavuttanut enää maajoukkue-edustusta. Kaikkiaan uralla hän otteli 265 ottelua, kolme kertaa hän edusti Suomen maajoukkueessa. Valmentajan rooli nousi entistä tärkeämpään rooliin.


title: Taisto Tuominen

text: Valmennusuran ensimmäisiä menestyneitä nimiä oli Mauri Ruonala. Muita menestyneitä olivat olympiakävijä Mauri Saarivainio, Paavo Aho, vuoden 1972 olympialaisten hopeamitalisti Reima Virtanen. Vuoden 1980 Moskovan olympialaisissa Ruotsia edusti kemiläislähtöinen Tuomisen valmentama Kalervo Alanenpää. Myöhemmistä nimistä tutuksi ovat tulleet Jari Halttu, Kai Brännkär ja Jyrki Ekman.


title: Taisto Tuominen

text: Seuravalmentajatoiminnan, jonka hän oli aloittanut Innon riveissä jo vuonna 1948, lisäksi Tuominen toimi 10 vuotta Kansainvälisen nyrkkeilyliiton (AIBA) tuomarina, 15 vuotta nyrkkeilyvalmentajien kouluttajana ja 10 vuotta nyrkkeilytuomarien kouluttajana.


title: Taisto Tuominen

text: Taisto Tuominen on toiminut 12 vuotta SKDL:n edustajana Kemin kaupunginvaltuustossa. Työpaikka Tuomisella on ollut Kemin kaupungin palveluksessa.


title: Taisto Tuominen

text: Vuonna 2000 Taisto Tuomiselle myönnettiin liikuntaneuvoksen arvo.


title: Myllypuron terveysasema

text: Myllypuron terveysasema on Helsingin Vartiokylän kaupunginosan Myllypuron osa-alueella, Myllypuron metroaseman vieressä sijaitseva kaupungin terveysasema.


title: Myllypuron terveysasema

text: Vuosina 2009-2012 rakennetun ja heinäkuun lopussa 2012 avautuneen nelikerroksisen (+kaksi maanalaista kerrosta) terveysasemarakennuksen on suunnitellut arkkitehti Kari Palaste (VPL-Arkkitehdit, aiemmin nimellä Virta Palaste Leinonen Arkkitehdit Oy). Rakennus on suunniteltu joustavaksi ja antaa mahdollisuuden laajennukselle myöhemmin.


title: Myllypuron terveysasema

text: Terveysaseman toimintaa ollaan laajentamassa terveys- ja hyvinvointikeskukseksi. Muutoksen on esitetty olevan vuorossa kesällä 2018 toimintansa laajentuneena aloittaneen Vuosaaren terveys- ja hyvinvointikeskuksen jälkeen.


title: Michel Polnareff

text: Michel Polnareff (s. 3. heinäkuuta 1944 Nérac, Lot-et-Garonne, Ranska) on ranskalainen laulaja-lauluntekijä. Hän tuli kuuluisaksi 1960-luvun alussa, kun hänen esikoissinglensä ”La Poupée Qui Fait Non” sijoittui Ranskan musiikkilistojen kärkeen, mutta varsinaista suosiota Polnareff sai 1970-luvun alusta eteenpäin, kun hän julkaisi albumin "Polnareff’s".


title: Michel Polnareff

text: Polnareff syntyi taiteelliseen perheeseen ja varttui Pariisissa. Hänen äitinsä Simone Lane oli tanssija ja hänen isänsä Leib polnareff oli muusikko, joka esiintyi nimellä Léo Poll useille artisteille, muun muassa Édith Piafille. Polnareffin vanhemmat tutustuttivat poikansa musiikkiin, ja hän oppi pianonsoiton viisivuotiaana ja teki musiikkia 11-vuotiaana.


title: Press Color

text: Press Color on ranskalaisen laulajan Lizzy Mercier Descloux’n esikoisalbumi. Albumi nauhoitettin helmikuussa 1979 Blank Tapes Studiosissa New Yorkissa ja sen julkaisi ZE Records vuonna 1979.


title: Press Color

text: Kaikki kappaleet säv. Lizzy Mercier Descloux ellei toisin mainita.


title: LMGTE Pro

text: LMGTE Pro (The Le Mans Grand Touring Endurance) on autokilpailuluokka, jota käytetään FIA World Endurance Championship -sarjassa. Luokan autot perustuvat tuotantomalleihin. Sarja on aloitettu vuonna 2011 ja luokassa ovat mukana automerkit Aston Martin, BMW, Ferrari, Ford ja Porsche. Sarjan autojen on perustuttava automalliin, joka on 2- tai 2+2-paikkainen ja 2-ovinen ja jonka pitää olla myynnissä. Sarjan kuljettajat ovat ammattilaisia ja tallit ovat tehdastalleja.


title: FIM Sidecar World Championship

text: FIM Sidecar World Championship on ratamoottoripyöräilyn sivuvaunuluokka. Luokassa kisataan kaksihenkisillä joukkueilla, joista toinen on moottoripyörän ajaja ja toinen sivuvaunun matkustaja eli "purkkiorja". Matkustajan tehtävänä on liikkua pyörän kyydissä ja täten mutkissa painopistettä siirtämällä auttaa pyörän kääntämisessä. Vaikka kuljettajan on oltava täysi-ikäinen, matkustajana voi olla 16 vuotta täyttänyt.


title: FIM Sidecar World Championship

text: Suomalaisia lajin maailmanmestareita ovat Pekka Päivärinta ja Kirsi Kainulainen.


title: Siviiliyhtiö

text: Niin sanottu siviiliyhtiö tarkoittaa Suomessa yhteisomistusta, jossa kaksi tai useampi omistavat yhdessä määräosuuden tietystä kiinteistöstä, esineestä tai arvopaperista. Siviiliyhtiöitä koskee "eräistä yhteisomistussuhteista annettu laki" (180/1958).


title: Siviiliyhtiö

text: Siviiliyhtiö ei ole oikeuskelpoinen eikä sen nimissä voida tehdä oikeustoimia. Siviiliyhtiö ei muodosta omistajistaan erillistä varallisuutta.


title: Star Wars Resistance

text: Star Wars Resistance on tieteisfiktiivinen animaatiosarja, joka sijoittuu George Lucasin luomaan "Tähtien sota" -universumiin. Sarjan tapahtumat alkavat kuusi kuukautta ennen "" tapahtumia. Sarja alkoi Disney Channelilla 7. lokakuuta 2018.


title: Star Wars Resistance

text: Vastarintaan västikään liittynyt Kazuda Xiono lähetetään soluttautumaan meriplaneetta Castilonilla sijaitsevalle tankkausasema "Colossukselle" ja sieltä käsin vakoilemaan onko Ensimmäisen ritarikunnalla siellä toimintaa.


title: Flick of the Finger

text: Flick of the Finger on brittiläisen rockyhtye Beady Eyen kappale, joka julkaistiin ensimmäisenä singlenä yhtyeen toiselta ja viimeiseksi jääneeltä albumilta "BE" 15. huhtikuuta 2013. Kappale on yhtyeen jäsenten Liam Gallagherin, Gem Archerin ja Andy Bellin kirjoittama ja sille tehtiin edellisten singlejen tapaan musiikkivideo.


title: Flick of the Finger

text: ”Flick of the Finger” ylsi Britannian singlelistalla parhaimmillaan sijalle 138.


title: Flick of the Finger

text: Joulukuussa 2013 julkaistiin 1 000 kappaleen rajoitettu 7 tuuman vinyyli, joka sisältää remixin kappaleesta ”Flick of the Finger”, sekä B-puolena remixin Gallagherin kirjoittamasta kappaleesta ”Soul Love”.


title: Örjan Atterberg

text: Örjan Atterberg (1943 Tukholma – 1963 Helsinki) oli ruotsalainen autourheilija. Hän kuoli 19-vuotiaana Formula Junior -luokan lähdössä 19. toukokuuta 1963 järjestetyssä Eläintarhanajossa Helsingissä. Kyseessä oli Suomen kilpa-autoiluhistorian siihen asti pahin onnettomuus, joka myös päätti Eläintarhanajojen järjestämisen. Lupaa kilpailulle ei seuraavana vuonna edes haettu.


title: Kotaselkä (Mänttä-Vilppula)

text: Kotaselkä on Pirkanmaalla Mänttä-Vilppulassa sijaitseva järvi, joka kuuluu Kokemäenjoen vesistöön ja sen Keuruun reitin alajuoksulle.


title: Kotaselkä (Mänttä-Vilppula)

text: Järven pinta-ala on 114 hehtaaria eli 1,1 neliökilometriä. Se on 3,1 kilometriä pitkä ja 800 metriä leveä. Järven ympäristössä korkeusvaihtelut ovat loivia ja suurin mäki kohoaa yli 10 metrin korkeuteen Kotaniemessä. Järven muoto on rikkonainen. Lampisenniemi on 650 metriä pitkä niemi, joka on jakamassa järvialtaan neljään osaan. Niemen pohjoispuolelle jää 600 metriä pitkä Lampisenlahti, jonka lahdensuu kapenee paikoin 40 metrin levyiseksi. Lampisenniemi aiheuttaa Pirttiniemen kanssa toisen kapeikon sen eteläpuolelle, joka erottaa järvestä suuruan sisältävän pienen järvenosan. Kapeikon itäpuolelle jää lahdelma, jossa sijaitsevat Pirttilahti ja Pajulahti. Suurimman järvenosan muodostaa järven itäosa, joka on 1,5 kilometriä pitkä ja 600 metriä leveä. Sen kaakkpoispäässä sijaitsee Taipaleenlahti. Pohjoisrannan Kotaniemi erottaa järven siihen laskevasta Kuoreveden vesireitistä.


title: Kotaselkä (Mänttä-Vilppula)

text: Järvessä on kartan mukaan kolme saarta. Kotasaaret muodostavat saariparin järven itäpäässä. Ne ovat 100 metriä ja 70 metriä pitkät. Kolmas saari sijaitsee Lampisenlahdella ja se on 30 metriä pitkä. Saaret ovat autiot.


title: Kotaselkä (Mänttä-Vilppula)

text: Järvi on luodattu ja siitä on julkaistu syvyyskartat. Sen tilavuus on 6,0 miljoonaa kuutiometriä eli 0,0060 kuutiokilometriä. Järven keskisyvyys on 5,3 metriä ja suurin syvyys on 21,2 metriä. Syvin kohta sijaitsee Lampisenniemen edustalla sen itäpuolella. Syvin kohta kuuluu laajempaan yli 10 metriä syvään syvänteeseen, johon sisältyy kolme yli 15 metrin syvännettä.


title: Kotaselkä (Mänttä-Vilppula)

text: Järven rantaviivan pituus on 11 kilometriä ja sen rannat ovat metsämaata lukuun ottamatta länsipäässä sijaitsevia Vilppulan taajama-alueita. Järven etelärannoilla ulottuvat peltomaat joisskin kohdin järven rantaan asti. Taajama-alueen ulkopuolella on haja-asutusta vain muutama kiinteistö tai maatila. Rantaan on rakennettu kymmenen vapaa-ajan asuntoa tai rantasaunaa. Niille tulee tiet Vilppulan taajamasta tai taajamasta lähteviltä kyläteiltä. Järven länsipäässä sijaitsee Mänttä-Vilppulan kaupungin vuokraama Koivuniemen retkeilymaja .


title: Kotaselkä (Mänttä-Vilppula)

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) järvi kuuluu. Järven vedenpinnan korkeus on 98,4 metriä mpy.


title: Kotaselkä (Mänttä-Vilppula)

text: Järvi saa pääosan vedestään Kuoreveden lähialueelta (35.611), johon se itsekin kuuluu. Järven pohjoisrantaan laskee Keskikoski, joka tuo Kuoreveden vesiä Melasjärveltä Melaskosken ja Väliveden kautta. Kotaselän alueella on yksi yli hehtaarin kokoinen lampi Pukinlammi, jotka laskee suoraan järven Lampisenlahteen.


title: Kotaselkä (Mänttä-Vilppula)

text: Järven lasku-uoma on Vilppulankoski, josta vesi virtaa Kirkkosalmen kautta Ruoveden Huutoselkään.


title: Vicksburg

text: Vicksburg voi tarkoittaa seuraavia:


title: Närpiäiset

text: Närpiäiset on suomalainen lapsille suunnattu televisiosarja, jota näytetään Pikku Kakkosessa. Sarjaa voi katsoa myös Yle Areenasta. Sarjan päähenkilöt ovat närpiäisneidit Jassoo ja Joltakulta. Ensimmäinen jakso kuvattiin vuonna 2013.


title: Närpiäiset

text: Joltakulta ja Jassoo ovat sarjan päähenkilöt. Sarjan ensimmäisessä jaksossa "Keltainen viiva" he löytävät hylätyn sienitalon täsmälleen samanaikaisesti. Kumpikin väittää löytäneensä talon ensin. He ratkaisevat riidan panemalla talon puoliksi maalaamalla keskelle taloa keltaisen viivan. "Se joka ylittää viivan, se joutuu lähtemään", Joltakulta toteaa. Joltakulta ja Jassoo asuvat Summanmutikassa lähellä Onnimannia.


title: Närpiäiset

text: Joltakulta esitetään yleisesti ottaen vakavaluonteisena hahmona, joka siivoaa aamusta iltaan, toisin kuin Jassoo, joka rakastaa erityisesti sotkemista. Jassoolla on leikkisä luonne, ja hän heittäytyykin helposti mukaan kaikenlaisiin leikkeihin ja juhliin.


title: Närpiäiset

text: Joltakullalla on sinivihreä asu, jossa vaaleansiniset hihat ja housunlahkeet. Lisäksi hänen päässään on sinivihreitä rusetteja. Jassoon puku on kauttaaltaan vaaleanpunainen, paitaan on ommeltu kuvia ja paikkoja. Jassoon päässä on suuri vaaleanpunainen "tötterö".


title: Närpiäiset

text: Hellanlettas on Jassoon ja Joltakullan hyvä ystävä ja naapuri. Hänen intohimonsa on hyvä ruoka. Hän rakastaa kaikenlaisia tuoksuja. Hellanlettaksen luonne on lempeä ja rauhallinen. Hänen asunsa on pääasiassa keltainen. Hänen päähineensä muistuttaa lähinnä kokinhattua.


title: Närpiäiset

text: Leppäkeihäs on Summanmutikan posteljooni. Hän on yksi Joltakullan ja Jassoon parhaista ystävistä. Leppäkeihään asu on keltainen. Hän on hyvin kekseliäs. Leppäkeihäs esiintyi ensimmäisen kerran jaksossa "Kutsukirje", jossa hän toi kutsun juhliin Joltakullalle ja Jassoolle.


title: Närpiäiset

text: Noh-Noh esiintyy muutamassa jaksossa. Hän on Hellanlettaksen tavoin rauhallinen ja lempeä. Hänen asunsa on pääasiassa liila, sekä violetti. Hänet esitettiin ensimmäisen kerran "Torvia"-jaksossa, jossa Joltakulta opetteli soittamaan käyrätorvea hänen opeillaan.


title: Himmerodin David

text: Autuas Himmerodin David OCist (n. 1100 Firenze, Italia – 11. joulukuuta 1179 Himmerod, Rheinland-Pfalz) oli katolinen sisterssiläinen munkki, ihmeidentekijä, parantaja, eksorsisti ja profeetta. Mies oli pyhän Bernard Clairvauxilaisen alamainen ja lähetettiin 1131 Saksaan perustamaan Himmerodin luostari lähellä Trieriä. Hänet huomioitiin pian hänen hyveidensä ja ihmeidentekokykynsä johdosta ja hänen kuolemansa 11. joulukuuta 1179 jälkeen vuonna 1204 hänen jäänteensä siirrettiin marmorialttariin, joka oli omistettu hänen kunniakseen. Vuonna 1699 Himmerodin munkkien sallittiin viettää Davidin juhlaa ja vuonna 1734 julkaistiin hänen elämäkertansa ja saatiin paavi Klemens XII:ltä lupa asettaa miehen reliikit esiin kunnioittamista varteen. Hänen muistopäiväänsä vietetään joko 1. maaliskuuta, 16. huhtikuuta tai 11. joulukuuta. Muita David-nimisiä pyhiä tai autuaita ovat esimerkiksi autuas David Galvan Bermudez, autuas David Gonson ja pyhä Ruotsin David.


title: Second Bite of the Apple

text: Second Bite of the Apple on brittiläisen rockyhtye Beady Eyen kappale, joka julkaistiin toisena singlenä yhtyeen toiselta ja viimeiseksi jääneeltä albumilta "BE" 29. huhtikuuta 2013. Kappale on yhtyeen kitaristi Gem Archerin kirjoittama ja sille tehtiin edellisten singlejen tapaan musiikkivideo.


title: Second Bite of the Apple

text: ”Flick of the Finger” ylsi Britannian singlelistalla parhaimmillaan sijalle 112. Singlen B-puolena julkaistiin basisti Andy Bellin kirjoittama ”Dreaming of Some Space”.


title: Second Bite of the Apple

text: Beady Eye esitti ”Second Bite of the Applen” albumin promotoimiseksi brittiläisen The Voice UK -laulukilpailun semifinaalissa kesäkuussa 2013.


title: Franco Uncini

text: Franco Uncini (s. 9. maaliskuuta 1955) on italialainen ratamoottoripyöräilyn maailmanmestari. Hän voitti maailmanmestaruuden 500-kuutioisten MM-sarjassa vuonna 1982. Hän sijoittui MM-sarjassa 250-kuutioisissa toiseksi vuonna 1977 sekä 500-kuutioisissa neljänneksi vuonna 1980 ja viidenneksi vuonna 1979. Hän ajoi MM-sarjassa Yamahalla vuosina 1976–1978, Harley-Davidsonilla vuonna 1977 (vain 250-kuutioisissa) sekä Suzukilla vuosina 1979–1985. Hän voitti 250-kuutioisissa kaksi osakilpailua vuonna 1977 sekä 500-kuutioisissa viisi osakilpailua vuonna 1982. Hän ajoi pahan kolarin Alankomaiden GP:ssä 1983 mutta selvisi siitä ja jatkoi uraansa vielä kahden vuoden ajan.


title: Marco Lucchinelli

text: Marco Lucchinelli (s. 26. kesäkuuta 1954) on italialainen ratamoottoripyöräilyn maailmanmestari. Hän voitti maailmanmestaruuden 500-kuutioisten MM-sarjassa vuonna 1981. Hän sijoittui MM-sarjassa 500-kuutioisissa kolmanneksi vuonna 1980 ja neljänneksi vuonna 1976. Hän ajoi MM-sarjassa Yamahalla, Suzukilla, Hondalla sekä viimeisinä vuosinaan Cagivalla. Maailmanmestaruuden hän voitti Suzukilla. Hän voitti 500-kuutioisissa yhden osakilpailun vuonna 1980 ja viisi osakilpailua vuonna 1981. Hän kilpaili MM-sarjassa vuosina 1975–1986 ja ajoi sen jälkeen Superbikea saavuttaen ensimmäisenä ajajana osakilpailuvoiton sekä RR-ajon että Superbiken MM-sarjassa.


Luettelo Portugalin laivaston sukellusveneistä sisältää Portugalin laivaston sukellusveneet.


title: Tim Burchett

text: Timothy Floyd ”Tim” Burchett (s. 25. elokuuta 1964 Knoxville, Tennessee) on yhdysvaltalainen poliitikko republikaanisesta puolueesta. Hän on toiminut vuodesta 2019 Yhdysvaltain edustajainhuoneen jäsenenä, mitä ennen hän toimi vuosina 2010–2018 Knoxin piirikunnan pormestarina. Vuosina 1995–1998 hän toimi Tennesseen edustajainhuoneen ja vuosina 1999–2010 Tennesseen senaatin jäsenenä.


title: Tim Burchett

text: Burchett valittiin Yhdysvaltain edustajainhuoneen jäseneksi Tennesseen toisesta vaalipiiristä marraskuun 2018 vaaleissa. Hänen vastaehdokkaansa oli demokraatti Renee Hoyos. Vaalipiiri on ollut republikaanien hallinnassa yhtämittaisesti yli sataviisikymmentä vuotta. Ennen Burchettia sitä edusti kolmenkymmenen vuoden ajan Jimmy Duncan. Burchettin seuraajaksi Knoxin piirikunnan pormestarina valittiin elokuussa 2018 showpainihahmo Kanena tunnetuksi tullut Glenn Jacobs.


title: Tim Burchett

text: Burchett opiskeli Tennesseen yliopistossa ja suoritti Bachelor of Science -tutkinnon, pääaineenaan kasvatustiede. Hän toimi ennen poliittista uraansa pienyrittäjänä.


title: Tim Burchett

text: Burchett on ollut naimisissa kahdesti, vuosina 2008–2012 Allison Beaverin ja vuodesta 2014 Kelly Kimballin kanssa. Burchett on Kimballin vuonna 2007 syntyneen tyttären ottoisä.


title: Dibutyyliamiini

text: Dibutyyliamiini (CHN) on alifaattisiin amiineihin kuuluva orgaaninen yhdiste. Yhdistettä käytetään muun muassa korroosionestoaineena, katalyyttinä ja muiden orgaanisten yhdisteiden valmistamiseen.


title: Dibutyyliamiini

text: Huoneenlämpötilassa dibutyyliamiini on väritöntä nestettä. Sillä on amiineille tunnusomainen epämiellyttävä haju. Yhdiste liukenee hieman veteen ja paremmin muun muassa etanoliin. Se liukenee myös hieman dietyylieetteriin ja asetoniin. Dibutyyliamiini on emäksistä ja kykenee syövyttämään eräitä metalleja. Yhdiste ärsyttää ihoa, silmiä ja hengitysteitä.


title: Dibutyyliamiini

text: Dibutyyliamiinia valmistetaan ammoniakista, ja butanolista, 1-klooributaanista tai 1-bromibutaani. Tässä reaktiossa voi muodostua myös butyyliamiinia ja tributyyliamiinia. Toinen valmistustapa on butyronitriilin pelkistys vedyttämällä. Dibutyyliamiinia voidaan käyttää korroosionestoaineena ja katalyyttinä valmistettaessa eräitä polyeetteripolymeerejä. Yhdisteestä myös valmistetaan useita muita yhdisteitä esimerkiksi vulkanoinninkiihdyttimiä, väriaineita sekä hyönteismyrkkyjä ja muita maatalouskemikaaleja.


title: Shine a Light (Beady Eyen kappale)

text: Shine a Light on brittiläisen rockyhtye Beady Eyen kappale, joka julkaistiin kolmantena singlenä yhtyeen toiselta ja viimeiseksi jääneeltä albumilta "BE" 19. elokuuta 2013. Kappale on yhtyeen laulaja Liam Gallagherin kirjoittama ja sille tehtiin edellisten singlejen tapaan musiikkivideo.


title: Shine a Light (Beady Eyen kappale)

text: ”Shine a Light” ei yltänyt kotimaassaan Britannian singlelistalle. Singlen B-puolena julkaistiin myös Gallagherin kirjoittama ”The World’s Not Set in Stone”.


title: Albanialainen iso-polyfonia

text: Albanialainen iso-polyfonia eli moniääninen laulanta on perinteinen osa Albanian kansanmusiikkia ja sisällytetty Unescon aineettoman kulttuuriperinnön luetteloon. Sana "iso" viittaa laulua säestävään hyminään, joka on peräisin bysanttilaisesta kirkkomusiikista. Myös kirkkomusiikissa itse laulua säesti hyminä.


title: Albanialainen iso-polyfonia

text: Polyfoninen laulanta on osa Myzeqen, Toskërian, Çamërian ja Labërian alueen kulttuuria. Saman kaltaista polyfonista laulamista tunnetaan harrastettavan myös Pohjois-Albanian Peshkopin, Kosovon Kaçanikin, Makedonian Pologin, Tetovon, Kičevon ja Gostivarin, ja Pohjois-Albanian ja Etelä-Montenegron Malësian alueilla.


title: Albanialainen iso-polyfonia

text: Labëria on erityisen tunnettu moniosaisesta laulannasta, ja lauluissa voi olla kaksi, kolme tai jopa neljä osaa. Kaksiosaisia kappaleita laulavat vain naiset, kun taas kolmeosaisia kappaleita voivat laulaa sekä miehet että naiset. Neliosaiset kappaleet ovat Labërian erikoisuus. Tutkimukset ovat osoittaneet, että neliosaiset kappaleet kehittyivät vasta kolmiosaisten kappaleiden jälkeen, ja että ne ovat polyfonisen laulannan kaikkein monimutkaisin muoto.


title: Albanialainen iso-polyfonia

text: Lokakuusta 1968 lähtien Albaniassa on pidetty joka viidennen vuoden lokakuussa Gjirokastërin kansallinen kansanperinnefestivaali, jossa on tavallisesti esitetty paljon polyfonisia lauluja.


title: Aaron Russo

text: Aaron Russo (1943–2007) oli yhdysvaltalainen liikemies, elokuvatuottaja ja poliittinen aktivisti.


title: Aaron Russo

text: Hän on tuottanut mm. elokuvan "" v. 2006, joka arvostelee monia aiheita amerikkalaisessa yhteiskunnassa, kuten esim. globalisaatio, mikrosirutus, Yhdysvaltain keskuspankki (Federal Reserve), jne.


title: Soul Love

text: Soul Love on brittiläisen rockyhtye Beady Eyen kappale, joka julkaistiin neljäntenä singlenä yhtyeen toiselta ja viimeiseksi jääneeltä albumilta "BE" 25. marraskuuta 2013. Kappale on yhtyeen laulaja Liam Gallagherin kirjoittama ja sille tehtiin edellisten singlejen tapaan musiikkivideo.


title: Soul Love

text: ”Soul Love” ei yltänyt kotimaassaan Britannian singlelistalle. Singlen B-puolena julkaistiin yhtyeen kitaristi Gem Archerin kirjoittama ”Iz Rite”.


Luettelo Portugalin laivaston risteilijöistä sisältää Portugalin laivaston risteilijät.


title: The Beat Goes On (kappale)

text: The Beat Goes On on brittiläisen rockyhtye Beady Eyen kappale, joka julkaistiin viidentenä ja viimeisenä singlenä yhtyeen debyyttialbumilta "Different Gear, Still Speeding" 15. heinäkuuta 2011. Kappale on yhtyeen jäsenten Liam Gallagherin, Gem Archerin ja Andy Bellin kirjoittama.


title: The Beat Goes On (kappale)

text: ”The Beat Goes On” ylsi Britannian singlelistalla parhaimmillaan sijalle 64. Singlen B-puolena julkaistiin kappale ”In the Bubble with a Bullet”.


title: The Beat Goes On

text: The Beat Goes On voi tarkoittaa muun muassa seuraavia:


title: Beady Eyen diskografia

text: Tämä on brittiläisen rockyhtye Beady Eyen diskografia.


title: Beady Eyen diskografia

text: Listasijoitusten lähde:


title: NFL-kausi 2018

text: NFL-kausi 2018 on järjestyksessään 99. National Football Leaguen kausi. Se alkaa 6. syyskuuta 2018. Avausottelussa pelaavat hallitseva mestari Philadelphia Eagles ja Atlanta Falcons. Runkosarja päättyy 30. joulukuuta, ja pudotuspelit alkavat 5. tammikuuta. Kausi päättyy Super Bowl LIII:hin 3. helmikuuta 2019. Kauden Super Bowl pelataan Atlantassa. Kautta edeltävän varaustilaisuuden ykkösvaraus oli pelinrakentaja Baker Mayfield, jonka varasi Cleveland Browns.


title: NFL-kausi 2018

text: Kaudella pelaa 32 joukkuetta, jotka on jaettu kahteen konferenssiin. Kumpikin konferenssi on jaettu neljään divisioonaan, joissa jokaisessa pelaa neljä joukkuetta. Kauden varaustilaisuus pidettiin 26. – 28. huhtikuuta AT&T Stadiumilla Arlingtonissa, Teksasissa. Varaustilaisuus oli ensimmäinen, joka pidettiin NFL-stadionilla.


title: NFL-kausi 2018

text: Varaustilaisuuden ensimmäisenä pelaajana varattiin Oklahoman yliopiston Oklahoma Soonersin pelinrakentaja Baker Mayfield. Mayfieldin varasi Cleveland Browns. Eniten pelaajia varattiin Alabaman yliopiston Alabama Crimson Tiden joukkueesta. Alabamasta varattiin 12 pelaajaa.


title: NFL-kausi 2018

text:
Lähde:
Jokainen joukkue pelaa neljä niin sanottua preseason-ottelua. Jokainen pelaa kaksi koti- ja vierasottelua. Ottelut pelataan 9. – 31. elokuuta. 2. elokuuta Baltimore Ravens ja Chicago Bears pelasivat Hall of Fame ottelun. Joukkueista ainoastaan Baltimore Ravens voitti kaikki preseason-ottelunsa. Atlanta Falcons, Dallas Cowboys, Tennessee Titans ja Seattle Seahawks hävisivät kaikki preseason-ottelunsa.


title: NFL-kausi 2018

text: Runkosarja koostuu 17 viikosta. Ensimmäinen peli pelataan 6. syyskuuta ja viimeiset ottelut pelataan 30. joulukuuta. Jokainen joukkue pelaa 16 ottelua, joten jokaisella joukkueella on yksi väliviikko. Runkosarjan ottelut määräytyvät seuraavasti:


title: NFL-kausi 2018

text: Kauden 2018 divisioonaparit ovat:


title: NFL-kausi 2018

text: Intra-conference


title: NFL-kausi 2018

text:
Inter-conference
Lähde:


title: NFL-kausi 2018

text: NFL-kausi alkoi 6. syyskuuta 2018, kun hallitseva mestari Philadelphia Eagles kohtasi Atlanta Falconsin. Ensimmäisellä viikolla pelasivat kaikki joukkueet.


title: NFL-kausi 2018

text: Toisella viikolla pelasivat kaikki joukkueet.


title: NFL-kausi 2018

text: Kolmannella viikolla pelasivat kaikki joukkueet. Brownsin voitto Jetsistä oli joukkueen ensimmäinen voitettu ottelu 635 päivään.


title: NFL-kausi 2018

text: Viikko 4 oli ensimmäinen viikko, jolloin kaikki joukkueet eivät pelanneet. Viikko 4 oli väliviikko Carolina Panthersille ja Washington Redskinsille.


title: NFL-kausi 2018

text: Chicago Bears ja Tampa Bay Buccaneers olivat väliviikolla viikolla 5. Ottelussa Redskinsiä vastaan New Orleans Saintsin pelinrakentaja Drew Brees ohitti Peyton Manningin kaikkien aikojen eniten syötettyjen jaardien määrässä. Manningin aikaisempi ennätys oli 71 940 jaardia.


title: NFL-kausi 2018

text: Detroit Lions ja New Orleans Saints olivat väliviikolla viikolla 6. Raidersin ja Seahawksin välinen ottelu pelattiin Lontoossa, Wembley Stadiumilla.


title: NFL-kausi 2018

text: Green Bay Packersilla, Oakland Raidersilla, Pittsburgh Steelersilla ja Seattle Seahawksilla oli väliviikko. Titansin ja Chargersin välinen ottelu pelattiin Lontoossa, Wembley Stadiumilla.


title: NFL-kausi 2018

text: Atlanta Falconsilla, Dallas Cowboysilla, Tennessee Titansilla ja Los Angeles Chargersilla oli väliviikko. Jaguarsin ja Eaglesin välinen ottelu pelatattiin Lontoossa, Wembley Stadiumilla.


title: NFL-kausi 2018

text: Cincinnati Bengalsilla, Indianapolis Coltsilla, New York Giantsilla, Philadelphia Eaglesilla, Arizona Cardinalsilla ja Jacksonville Jaguarsilla oli väliviikko.


title: NFL-kausi 2018

text: Denver Broncosilla, Minnesota Vikingsilla, Baltimore Ravensilla ja Houston Texansilla oli väliviikko.


title: NFL-kausi 2018

text: Buffalo Billsillä, Cleveland Brownsilla, Miami Dolphinsilla, New England Patriotsilla, New York Jetsillä ja San Francisco 49ersilla oli väliviikko. Ottelu Ramsin ja Chiefsin välillä oli NFL:n historian ensimmäinen ottelu, jossa kumpikin joukkue teki vähintään 50 pistettä. Ottelu piti alun perin pelata Méxicossa, mutta ottelu siirrettiin Los Angelesiin, sillä Estadio Aztecan kenttä ei vastannut NFL:n vaatimuksia.


title: NFL-kausi 2018

text: Kansas City Chiefsillä ja Los Angeles Ramsilla oli väliviikko.


title: NFL-kausi 2018

text: Viikolla 13 pelasivat kaikki joukkueet. Voitollaan Lionsista Rams varmisti divisioonan voittonsa ja samalla paikan pudotuspeleihin. Samalla viikolla varmistui, että 49ers ja Raiders eivät voi selvitä pudotuspeleihin.


title: NFL-kausi 2018

text: Viikolla 14 pelaavat kaikki joukkueet. Titansin voitettua Jaguarsin varmistui, että Jaguars ja Jets eivät voi päästä pudotuspeleihin. Saintsin voitettua Buccaneersin ja Chiefsin voitettua Ravensin kummatkin joukkueet varmistivat paikkansa pudotuspeleissä. Samoin varmistui, että Bills ja Cardinals eivät voi edetä pudotuspeleihin.


title: NFL-kausi 2018

text: Viikolla 15 pelaavat kaikki joukkueet. Chargers varmisti voitollaan Chiefsistä paikan pudotuspeleissä. Myös Bears varmisti divisioonansa voiton. Broncos, Bengals, Giants, Packers, Lions, Buccaneers ja Falcos menettivät mahdollisuutensa pudotuspeihin.


title: NFL-kausi 2018

text: Viikolla 16 pelasivat kaikki joukkueet. Saints varmisti kierroksella kotiedun koko pudotuspelien ajaksi. Cowboys, Texans, Patriots ja Seahawks varmistivat paikkansa pudotuspeleissä. Browns, Dolphins, Panthers ja Redskins menettivät paikkansa pudotuspeleissä.


title: NFL-kausi 2018

text: Viikolla 17 pelasivat kaikki joukkueet. Colts, Eagles ja Ravens varmistivat paikkansa pudotuspeleissä. Steelers, Titans ja Vikings putosivat pudotuspeleistä.


title: NFL-kausi 2018

text: V = voitto, H = tappio, T = tasapeli, VK = väliviikko


title: NFL-kausi 2018

text: Pudotuspeleihin eteni kummastakin konferenssista kuusi joukkuetta. Otteluparit jaetaan järjestysnumeroiden avulla siten, että korkeimman järjestysnumeron joukkue kohtaa aina mahdollisimman pienen järjestysnumeron joukkueen. Samalla korkeamman järjestysnumeron joukkueella on aina kotietu pois lukien Super Bowl, joka pelataan ennaltamäärätyssä paikassa. Järjestysnumerot määräytyvät runkosarjan sijoitusten perusteella. Runkosarjassa kummankin konferenssin kaksi parasta divisioonan voittajaa etenivät suoraan pudotuspelien toiselle kierrokselle. Pudotuspelien ensimmäinen kierros eli villikorttikierros pelataan 5. ja 6. tammikuuta. Toinen kierros pelataan 12. ja 13. tammikuuta. Konferenssien loppuottelut pelataan 20. tammikuuta. Kauden päättävä Super Bowl pelataan 5. helmikuuta Atlantassa.


title: NFL-kausi 2018

text: Lähde:


title: NFL-kausi 2018

text: 1. kierroksella eli villikorttikierroksella pelattiin neljä ottelua. Ottelut pelattiin 5. ja 6. tammikuuta.


title: NFL-kausi 2018

text: Pudotuspelit aloitti ottelu AFC Southin voittajan Houston Texansin ja AFC Southissa toiseksi sijoittuneen Indianapolis Coltsin välillä. Colts eteni pudotuspeleihin toisena villikorttijoukkueena. Ottelu pelattiin NRG Stadiumilla Houstonissa. Colts aloitti ottelun tekemällä kahdessa ensimmäisessä pelissä touchdownin. Ensimmäisen touchdownin teki Eric Ebron Andrew Luckin syötöstä. Toisen touchdownin teki juoksemalla Marlon Mack. Kun potkaisija Adam Vinatieri onnistui kummassakin lisäpisteyrityksessä, johti Colts ottelua 14–0 ensimmäisen neljänneksen jälkeen. Toisella neljänneksellä Colts lisäsi johtoaan 21:een pisteeseen, kun Dontrelle Inman teki joukkueen kolmannen touchdownin ja Vinatieri onnistui lisäpisteyrityksessä. Texans kavensi ottelun viimeisellä neljänneksellä tilanteeseen 21–7, kun Keke Coutee teki touchdownin Deshaun Watsonin syötöstä ja Ka'imi Fairbairn potkaisi joukkueelle lisäpisteen. Tämä jäi ottelun lopputulokseksi. Ottelun jälkeen selvisi, että Texansin tähtilaitahyökkääjä DeAndre Hopkins kärsi ottelussa olkapäävammasta.


title: NFL-kausi 2018

text: NFC:n puolella pudotuspelit aloitti ottelu NFC Eastin voittajan Dallas Cowboysin ja villikorttipaikan saaneen Seattle Seahawksin välillä. Ottelu pelattiin AT&T Stadiumilla Arlingtonissa. Dallas aloitti ottelun tekemällä potkumaalin, joka oli myös ensimmäisen neljänneksen ainoa pistesuoritus. Toisella neljänneksellä Seahawksin Sebastian Janikowski teki kaksi peräkkäistä potkumaalia, joiden ansiosta Seattle johti ottelua 6–3. Toisen neljänneksen lopussa Michael Gallup teki touchdownin Dak Prescottin syötöstä. Kun Brett Maher onnistui myös lisäpisteyrityksessä, johti Cowboys ottelua 10–6. Janikowski yritti vielä potkumaalia toisen neljänneksen lopussa, mutta epäonnistui ja samalla loukkasi reittään eikä pystynyt pelaamaan enää ottelussa. Kolmannen neljänneksen loppupuolella Seahawksin pelinrakentaja Russell Wilson teki juoksumaalin. Mike Davis onnistui vielä maalin jälkeisessä kahden pisteen lisäpistesuorituksessa, jonka jälkeen Seahawks johti ottelua 14–10. Dallas siirtyi viimeisen neljänneksen alussa kolmen pisteen johtoon Ezekiel Elliottin juoksumaalilla ja Maherin lisäpistesuorituksella. Cowboys lisäsi johtonsa Prescottin toisella juoksumaalilla kymmeneen pisteeseen, kun ottelua oli jäljellä hieman yli kaksi minuuttia. Seahawks kavensi ottelun vielä tilanteeseen 24–22 J. D. McKissic touchdownilla ja Chris Carson kahden pisteen lisäpistesuorituksella. Tämä jäi kuitenkin ottelun lopputulokseksi.


title: NFL-kausi 2018

text: Pudotuspelien kolmannessa ottelussa kohtasivat AFC Northin voittaja Baltimore Ravens ja villikorttipaikan saanut Los Angeles Chargers. Chargers saavutti jaetusti eniten voittoja AFC:n runkosarjassa, mutta jäi omassa divisioonassa toiseksi ja siksi pääsi mukaan villikortin ansiosta. Ottelu pelattiin Baltimoressa M&T Bank Stadiumilla. Chargersin Michael Badgley teki ottelussa ensimmäisellä puoliajalla neljä potkumaalia, jotka olivat myös puoliajan ainoat pistesuoritukset. Kolmannella neljänneksellä Ravensin potkaisija Justin Tucker kavensi ottelun tilanteeseen 12–3. Melvin Gordon teki ottelun ensimmäisen touchdownin viimeisen neljänneksen alussa. Chargers onnistui myös tekemään kaksi lisäpistettä, kun Philip Rivers syötti Mike Williamsille. Chargers lisäsi johtonsa tilanteeseen 23–3, kun Badgley teki viidennen potkumaalinsa. Baltimore teki vielä kaksi touchdownia. Kummassakin maalisuorituksessa Lamar Jackson syötti Michael Crabtreelle. Tucker onnistui kummankin maalin jälkeen lisäpistesuorituksessa. Ottelun lopputulokseksi jäi 23–17.


title: NFL-kausi 2018

text: 1. pudotuspelikierroksen viimeisessä ottelussa kohtasivat hallitseva mestari Philadelphia Eagles, joka jäi NFC East divisioonassa toiseksi sekä NFC Northin voittaja Chicago Bears. Ottelu pelattiin Chicagossa Soldier Fieldillä. Eagles teki ottelun ensimmäisen pistesuorituksen, kun potkaisija Jake Elliott teki potkumaalin. Toisella neljänneksellä Bearsin potkaisija Cody Parkey teki kaksi potkumaalia, joiden ansiosta Bears johti ottelua 6–3 ensimmäisen puoliajan jälkeen. Kolmannella neljänneksellä Eagles teki ottelun ensimmäisen touchdownin, kun Dallas Goedert vastaanotti Nick Folesin syötön. Elliott onnistui maalin jälkeen lisäpistesuorituksessa. Bears siirtyi ottelussa 15–10 johtoon, kun viimeisen neljänneksen alussa Parkey teki potkumaalin ja noin viisi minuuttia myöhemmin Allen Robinson teki touchdownin Mitchell Trubiskyn syötöstä. Eagles siirtyi takaisin johtoon, kun Golden Tate teki touchdownin Folesin syötöstä. Eagles epäonnistui tekemään lisäpisteitä maalin jälkeen. Bears sai kymmenen sekuntia ennen ottelun loppua mahdollisuuden yrittää potkumaalia 43 jaardin päästä. Eaglesin puolustaja Treyvon Hester osui hieman Parkeyn potkaisemaan palloon, jonka jälkeen pallo osui ensin tolppaan, josta kimposi riman kautta pois maalista. Eagles voitti ottelun 16–15.


title: NFL-kausi 2018

text: 2. kierroksella eli divisioonakierroksella (eng. "divisional round") pelattiin neljä ottelua. Ottelut pelattiin 12. ja 13. tammikuuta.


title: NFL-kausi 2018

text: Ensimmäisessä ottelussa kohtasivat AFC:n voittaja Kansan City Chiefs ja villikorttikierroksella voittanut Indianapolis Colts. Chiefs aloitti ottelun tekemällä kaksi touchdownia. Huolimatta siitä, että Chiefs eteni lähinnä pelinrakentaja Patrick Mahomesin syötöillä, kummatkin maalit tehtiin juoksemalla. Ensimmäisen teki Damien Williams ja toisen Tyreek Hill. Chiefs lisäsi johtonsa tilanteeseen 17–0 Harrison Butkerin potkumaalilla toisen neljänneksen alussa. Myöhemmin toisella neljänneksellä Coltsin puolustaja Najee Goode blokkasi Dustin Colquittin lentopotkun. Blokatun potkun jälkeen Zach Pascal teki Coltsin ensimmäisen pistesuorituksen tekemällä touchdownin. Adam Vinatieri onnistui lisäpisteyrityksessä, jonka jälkeen tilanne oli 17–7. Chiefs teki seuraavan touchdownin toisen neljänneksen lopulla Mahomesin tehtyä juoksumaalin. Butker onnistui lisäpisteyrityksessä. Toisen neljänneksen päätteeksi Vinatieri epäonnistui potkumaaliyrityksessä, joten puoliajalle siirryttiin tilanteessa 24–7. Kolmannella neljänneksellä kumpikaan joukkue ei onnistunut tekemään pisteitä. Viimeisellä neljänneksellä teki maalin T. Y. Hilton Andrew Luckin syötöstä, mutta Vinatieri epäonnistu lisäpisteyrityksessä. Chiefsin Darrel Williams ja potkaisija Butker lisäsivät Chiefsin johdon tilanteeseen 31–13, joka jäi ottelun lopputulokseksi.


title: NFL-kausi 2018

text: Tammikuun 12. päivän toisessa ottelussa kohtasivat NFC:ssä toiseksi sijoittunut Los Angeles Rams ja Dallas Cowboys. Ottelu pelattiin Los Angelesissa. Ensimmäisellä neljänneksellä kumpikin joukkue sai pelattua yhden kokonaisen hyökkäysvuoron. Greg Zuerlein onnistui kenttäpotkumaalissa Ramsin hyökkäysvuorolla. Cowboysin Amari Cooper teki touchdownin Dak Prescottin syötöstä. Brett Maherin onnistuttua lisäpistesuorituksessa ja Zuerleinin kavennettua ottelun toisen neljänneksen alussa tilanne oli 7–6. Rams onnistui tekemään toisella neljänneksellä kaksi touchdownia. Ensimmäisen teki C. J. Anderson ja toisen Todd Gurley. Kun Zuerlein epäonnistui neljänneksen lopussa kenttäpotkumaalissa, puoliajalle siirryttiin Ramsin johtaessa peliä 20–7. Kolmannella neljänneksellä Zuerlein lisäsi johdon tilanteeseen 23–7. Cowboys nousi kahdeksan pisteen päähän Ezekiel Elliottin onnistuttua tekemään maalin ja he onnistuivat myös tekemään kahden pisteen lisäpistesuorituksen. Anderson teki toisen maalinsa neljännen neljänneksen alussa. Prescott teki vielä yhden touchdownin ottelun loppupuolella, jolloin ottelun lopputilanteeksi jäi 30–3.


title: NFL-kausi 2018

text: AFC:n toinen ottelu pelattiin Foxboroughssa, jossa kotijoukkue New England Patriots kohtasi Los Angeles Chargersin. Patriots aloitti ottelun hyökkäämällä. Se päätti ensimmäisen hyökkäysvuoronsa touchdowniin, kun Sony Michel onnistui juoksemaan maalin. Stephen Gostkowski onnistui lisäpistesuorituksessa maalin jälkeen. Chargers tasoitti ottelun Philip Rivers syötettyä Keenan Allenille, joka onnistui tekemään touchdownin ja Michael Badgley teki tämän jälkeen yhden lisäpisteen. Tämän jälkeen Patriots teki neljä peräkkäistä touchdownia. Ensimmäisen teki Michel juoksemalla. Toisen teki Phillip Dorsett Tom Bradyn syötöstä. Kolmannen teki juoksemalla Rex Burkhead. Neljännen teki Michel, jolle touchdownin oli ottelun kolmas. Gostkowski onnistui jokaisen touchdownin jälkeen lisäpistesuorituksessa, joten Patriots johti ottelua 35–7 toisen neljänneksen jälkeen. Kolmannen neljänneksen puolessa välissä Gostkowski teki kenttäpotkumaalin. Kolmannen neljänneksen lopussa Chargers kavensi ottelun tilanteeseen 38–14 Melvin Gordon onnistuttua touchdownissa. Viimeisellä neljänneksellä Gostkowski teki vielä yhden kenttäpotkumaalin. Chargers teki ottelussa vielä kaksi touchdownia. Ensimmäisen teki Virgil Green Riversin syötöstä. Toisen teki Antonio Gates jälleen Riversin syötöstä. Kummankin maalin jälkeen Chargers yritti kahden pisteen lisäpistesuoritusta, joista vain ensimmäinen onnistui. Patriots voitti ottelun 41–28.


title: NFL-kausi 2018

text:
Pudotuspelien 2. kierroksen viimeisessä ottelussa kohtasivat kotijoukkue New Orleans Saints ja hallitseva mestari Philadelphia Eagles. Ensimmäisellä neljänneksellä kotijoukkue ei onnistunut tekemään pisteitä, mutta Eagles onnistui kahdessa touchdownissa. Ensimmäisen maalin teki Jordan Matthews Nick Folesin syötöstä. Toisen maalin teki Foles. Kummankin maalin jälkeen Jake Elliot onnistui tekemään yhden lisäpisteen. Saints kavensi ottelun toisella neljänneksellä tilanteeseen 14–10. Ensin Keith Kirkwood teki touchdownin Drew Breesin syötöstä. Wil Lutz onnistui tekemään yhden lisäpisteen ja myöhemmin vielä kenttäpotkumaalin. Kolmannella neljänneksellä Saints nousi johtoon Michael Thomasin touchdownilla ja Lutzin lisäpistesuorituksella. Lutz teki viimeisen neljänneksen ainoan pistesuorituksen onnistumalla kenttäpotkumaalissa. Ottelun lopputulokseksi jäi 20–14.
Pudotuspelien kolmannella kierroksella eli pelattiin kaksi ottelua. Ottelut olivat samalla kummankin konferenssin loppuottelu. Kumpikin ottelu pelattiin 20. tammikuuta.


title: NFL-kausi 2018

text: Ensimmäisessä ottelussa kohtasivat NFC Southin voittaja New Orleans Saints ja NFC Westin voittaja Los Angeles Rams. Koska Saints sijoittui Ramsia korkeammalle runkosarjassa, pelattiin ottelu New Orleansissa. Ensimmäisen hyökkysvuoron sai Saints, jonka potkaisia Wil Lutz onnistui hyökkäysvuoron päätteeksi tekemään 37 jaardia pitkän kenttäpotkumaalin. Ramsin ensimmäinen hyökkäysvuoro päättyi syötönkatkoon, kun Jared Goffin syöttö Todd Gurleylle epäonnistui ja Saintsin Demario Davis sai pallon. Saints sai pallon 16 jaardin päästä maalista, mutta ei päässyt etenemään riittävän paljoa. Lutz teki ottelun toisen kenttäpotkumaalinsa, jonka jälkeen ottelu oli tilanteessa 0–6. Ramsin seuraava hyökkäysvuoro päättyi nopeasti lentopotkuun. Saints teki seuraavalla hyökkäysvuorollaan ottelun ensimmäisen touchdownin, kun Drew Brees syötti sisemmälle laitahyökkäjälle Garrett Griffinille. Lutz onnistui maalin jälkeisessä lisäpisteyrityksessä, joten Saints johti ottelua ensimmäisen neljänneksen jälkeen 0–13. Rams joutui heti toisen neljänneksen alussa neljännellä yrityksellä viiden jaardin etenemistilanteeseen, mutta he hämäsivät lentopotkua ja lentopotkaisija Johnny Hekker syöttikin pallon Sam Shieldsille. Sama hyökkäysvuoro päättyi lopulta Greg Zuerleinin kenttäpotkumaaliin, joka kavensi ottelun tilanteeseen 3–13. Tämän jälkeen Saints pelasi kaksi ja Rams yhden hyökkäysvuoron tekemättä pistesuorituksia ja ne loppuivat lentopotkuihin. Rams onnistui aivan toisen neljänneksen lopussa tekemään ottelun ensimmäisen touchdowninsa, kun ensin Goff onnistui kahdessa pitkässä syötössä, ja lopulta Gurley teki juoksumaalin. Kun Zuerlein onnistui lisäpistesuorituksessa ja Saints antoi pelikellon kulua loppuun omalla hyökkäysvuorollaan, puoliajalle siirryttiin tilanteessa 10–13.


title: NFL-kausi 2018

text: Kolmas neljännes alkoi Ramsin hyökkäysvuorolla, mutta se päättyi lentopotkuun. Saintsin saatua pallon se eteni lähinnä juoksupelillä aina touchdowniin saakka. Maalin teki Taysom Hill Breesin syötöstä. Lutzin tekemän lisäpistesuorituksen jälkeen Saints siirtyi taas kymmenen pisteen johtoon. Rams teki kuitenkin heti seuraavalla hyökkäysvuorollaan touchdownin, kun Goff syötti Tyler Higbeelle. Zuerlein onnistui lisäpistesuorituksessa maalin jälkeen. Ramsin maalin jälkeen kesken Saintsin hyökkäysvuoron siirryttiin viimeiselle neljännekselle. Saintsin hyökkäysvuoro kuitenkin päättyi heti neljänneksen alussa. Tämän jälkeen kumpikaan joukkue ei onnistunut tekemään lisäpisteitä seuraavilla hyökkäysvuoroillaan. Kun ottelua oli jäljellä noin viisi minuuttia, Rams tasoitti ottelun Zuerleinin kenttäpotkumaalilla. Saintsin seuraava hyökkäysvuoro päättyi lopulta Lutzin kenttäpotkumaaliin. Maalia edelsi kuitenkin ottelun jälkeen mediassa paljon esillä ollut tilanne, jossa Ramsin kulmapuolustaja Nickell Robey-Coleman taklasi Saintsin Tommylee Lewisia ennen kuin tämä sai vastaanottelua pallon. Ottelun jälkeen tämä tulkittiin yleisesti tuomarivirheenä, ja tilanne olisi pitänyt tuomita syötön vastaanoton häirintänä. Myös Robey-Coleman myönsi ottelun jälkeen, että kyseessä oli syötön vastaanoton häirintä. Rams sai pallon omalta 25 jaardin viivalta, kun ottelua oli jäljellä 1:41. Goff kuitenkin onnistui hyökkäysvuoron aikana muutamassa syötössä, joiden turvin he pääsivät yrittämään kenttäpotkumaalia ottelun lopuksi. Kun Zuerlein onnistui 48 jaardia pitkässä kenttäpotkumaalissa, ottelu siirtyi jatkoajalle tilanteessa 23–23. Jatkoaika alkoi Saintsin hyökkäysvuorolla. Ramsin Dante Fowler Jr. pääsi taklaamaan Drew Breesiä, jonka syöttö epäonnistui ja sen pääsi katkaisemaan Ramsin John Johnson. Ramsin lyhyen hyökkäysvuoron päätteeksi Zuerlein teki 57 jaardia pitkän kenttäpotkumaalin, jonka turvin Rams voitti ottelun 26–23.


title: NFL-kausi 2018

text: Super Bowl LIII pelataan 3. helmikuuta 2019 Atlantassa Mercedes-Benz Stadiumilla.


title: NFL-kausi 2018

text: Pelinrakentajat, heitetyt jaardit


title: NFL-kausi 2018

text: Pelinrakentajat, touchdownit


title: NFL-kausi 2018

text: Hyökkääjät, juostut jaardit


title: NFL-kausi 2018

text: Hyökkääjät, juostut touchdownit


title: NFL-kausi 2018

text: Hyökkääjät, kiinniotetut jaardit


title: NFL-kausi 2018

text: Hyökkääjät, kiinniotetut touchdownit


title: NFL-kausi 2018

text: Tehdyt kenttäpotkumaalit


title: NFL-kausi 2018

text: Taklaukset


title: NFL-kausi 2018

text: Säkitykset


title: NFL-kausi 2018

text: NFL:n virallinen palkintojenjakotilaisuus pidetään 2. helmikuuta 2019 Atlantassa Fox Theatressa.


title: NFL-kausi 2018

text: Kauden pudotuspelien jälkeen pelattava tähdistöottelu pelataan 27. tammikuuta Camping World Stadiumilla, Orlandossa. Otteluun valittiin 88 pelaajaa, 44 kummastakin konferenssista. Pelaajaluettelot julkaistiin 19. joulukuuta. Eniten pelaajia valittiin Los Angles Chargersista, josta valittiin 7 pelaajaa. Kolmesta joukkueesta ei valittu pelaajaakaan.


title: NFL-kausi 2018

text: Yhdysvalloissa useampi televisiokanava jakaa otteluiden televisiointioikeudet. ESPN:llä on oikeus näyttää maanantai-illan ottelu. CBS:llä on oikeus otteluiden suoratoistoon. Foxilla on oikeus näyttää torstai-illan ottelut. Neljäs yhtiö on NBC. Super Bowlin televisiointioikeudet ovat CBS:llä.


title: NFL-kausi 2018

text: Suomessa televisionti oikeudet ovat ruotsalaisella Modern Times Groupilla. Ottelut näytetään Viasatilla ja Viaplayssa.


title: Mk-Sprint

text: Mk-Sprint eli moottorikelkka-sprint on moottorikelkkaenduron tyyppinen, mutta sitä luonteeltaan kevyempi kilpailulaji, jonka avulla voi tutustua moottorikelkkaurheiluun turvallisissa olosuhteissa. Kilpailu perehdyttää jokamieskelkkailijoita kilpailutoimintaan ja testaa ajokkien luotettavuutta sekä ajajien taitoja. Lajissa järjestetään suomenmestaruuskilpailuja.


title: Mk-Sprint

text: Mk-Sprintin reitin on oltava pääosin vähintään 3 metriä leveä ja kilpailumatkan pituus on 4-6 kilometriä. Reitti ajetaan kolme kertaa ja lähtöjen yhteisaika ratkaisee voittajan. Moottorikelkkojen on oltava tehdasvalmisteisia ja rekisteröityjä vakiomoottorikelkkoja.


Luettelo Portugalin laivaston torpedoveneistä sisältää Portugalin laivaston torpedoveneet.


title: Craig Muni

text: Craig Douglas Muni (s. 19. heinäkuuta 1962 Toronto, Ontario) on entinen kanadalainen jääkiekkoilija, joka jäi eläkkeelle vuonna 1998. Muni on pelannut NHL:ssä 819 kansallista ottelua, ja voittanut kolme Stanley Cupia Edmonton Oilersissa. Muni on pelannut NHL-urallaan myös Pittsburgh Penguinsissa, Dallas Starsissa, Chicago Blackhawksissa, Buffalo Sabresissa, Toronto Maple Leafsissa ja Winnipeg Jetsissä. Hän oli pelipaikaltaan puolustaja.


title: Craig Muni

text: Muni pelasi ensimmäistä kertaa NHL:ssä kaudella 1981-1982, jolloin hänen tililleen kertyi kolme NHL-ottelua. Muni siirtyi Torontosta AHL:ään, ja teki siellä 20 pistettä. Lopulta Muni siirtyi AHL:n kautta Edmonton Oilersiin, jossa hän pelasi 7 kautta, ja voitti kolme Stanley Cupia. Muni siirtyi Chicagon kautta Buffaloon, jossa pelasi kolme kautta. Hän pelasi vielä Winnipegissä kaudella 1995-96, ja siirtyi Pittsburghiin, jossa pelasi yhden kauden. Munin viimeinen seura oli Dallas Stars, jossa hän pelasi 40 ottelua tehoin 1+1=2. Muni sai NHL:ssä yhteensä 147 tehopistettä.


title: Pekka Sassi

text: Pekka Sassi (s. 1969) on suomalainen mediataiteilija, jonka tuotanto koostuu kymmenistä kokeellisista ääni- ja videoteoksista, lyhytelokuvista, installaatioista ja musiikista.


title: Pekka Sassi

text: Pekka Sassi opiskeli Kuvataideakatemiassa ja valmistui kuvataiteen maisteriksi tila-aikataiteen laitokselta vuonna 2000. Hän on opiskellut myös Taidekoulu Maassa ja Lontoossa Slade School of Fine Artissa. Sassi sai valtion kuvataidetoimikunnan kolmevuotisen apurahan vuonna 2007 ja yksivuotisen vuosina 2016 ja 2017. Sassi on media-, video-, valo- ja äänitaidetta ja muita kokeellisia aloja edustavan taiteilijayhdistys Muu ry:n jäsen. Pekka Sassin puoliso on videotaiteilija Elena Näsänen.


title: Pekka Sassi

text: Pekka Sassia on pidetty yhtenä sukupolvensa merkittävimmistä kokeellisen elokuvan ja mediataiteen tekijöistä. Sassi on lähes poikkeuksetta itse vastannut tyypillisesti lyhyiden ääni- ja videoteostensa käsikirjoituksesta, ohjauksesta, kuvauksesta, animaatiosta ja leikkauksesta, samoin äänisuunnittelusta, musiikista ja äänityksestä. Hän on myös toteuttanut musiikin, äänisuunnittelun ja videoita osaksi muiden taiteilijoiden töitä ja esiintynyt kitaristina.


title: Pekka Sassi

text: Sassin tuotantoa on luonnehdittu laaja-alaiseksi mutta omasta linjasta kiinni pitäväksi. Ääni- ja videoteokset ovat rakenteeltaan ”yksinkertaisia ja kirkkaita”. Sassin työtavassa on nähty bricolagen ja kollaasin piirteitä. Hän kerää jatkuvasti materiaalia ja yhdistää löytämäänsä ja itse tuottamaansa kuvaa ja ääntä. Sassin tuotantoon sisältyy sekä ääniteoksia että kuvaa ja ääntä yhdistäviä videoita; näissäkin ääni on usein keskeisin osa. Tyypillisesti niukan kuvamateriaalin muokkaamiseen Sassi käyttää perustekniikoita: leikkausta, häivytystä, kirkkauden ja kontrastin säätöä. Kuva- ja äänimateriaali yhdistyy abstraktiksi teokseksi, joskus tarinaksi.


title: Pekka Sassi

text: Pekka Sassin tarinalliset teokset ovat monimuotoisia ja leikkaavat erilaisia teemoja.”Sassi ei varsinaisesti kuvaa maailmaa, vaan rakentaa pirstaleisista kuvista peruskertomuksia, joita hän samalla kommentoi – vakavasti ja toisinaan hartaastikin, usein kuitenkin pienen salaivan siivittämänä.”Ääni-installaatiossa Abgeschrieben (2004) mustat seinät ja tyhjät vitriinit edustavat luonnonhistoriallista museota, jossa on käynnissä inventaario: ääni lukee sanakirjasta saksankielisiä sanoja ja toinen ääni toteaa jokaisen jälkeen ”abgeschrieben”, poistettu. Virhe luetteloinnissa kohdentaa tarinan peruskysymykseen: katoavatko esineet tai asiat, kun niihin viittaavat käsitteet poistetaan?


title: Pekka Sassi

text: Kokeellisten Kolja-videoiden teemoja ovat väkivalta, uskonto ja kommunikaatio: ”metafyysinen huligaani” Kolja kumppaneineen kohtaa jumalan (Kolja ja minä, 2006), kuoleman (Bad news from heaven, 2007) ja eräänlaisen perhehelvetin (Sisäinen lähiö, 2009). Sarjaan linkittyvä dystooppinen lyhytelokuva Kaiken jälkeen (2014) kuvaa maailmaa, jossa raakuus ja epäinhimillisyys ovat arkistuneet. Sassin tuotannossa poikkeuksellisen pitkä teos on valmistunut Suomen Elokuvasäätiön tuella ja esitetty YLEn Uusi Kino -sarjassa.


title: Pekka Sassi

text: Sassin teosten taustalla on usein mediasta tuttuja elementtejä. Lännenelokuvan Twin Peaks-sarjaan risteyttävässä teoksessa It’s all around us now, Frank (2006) kaksi miestä kohtaa tuntemattoman uhan.”Sassin liikkuvat kuvat toimivat kuin moderni runous tai jazz-musiikki: ne leikittelevät olemassaolevilla, tunnistettavilla rakenteilla ja genreilla – ja samanaikaisesti rakentavat jotain uutta intuitiivisella otteella.”Kauhuelokuvasta tuttuja kuva- ja ääniefektejä hyödyntävä The Dead House (2003) on kuvattu nukkekodissa ja tekijän sanoin ”vain leikkii olevansa elokuva”. Kolja-sarjan Sisäisen lähiön (2009) kuvailmaisu on sitä vastoin abstraktia ja kauhu eskaloituu ääniraidan muokatun puheen kautta.


title: Pekka Sassi

text: Sassin tuotannon toinen keskeinen juonne on optista, kineettistä ja konstruktivistista taidetta lähenevää abstraktia liikkuvaa kuvaa. Videossa Seven (2006) yhteys on julkilausuttu: teos on mukaelma Perttu Näsäsen kineettisestä maalaussarjasta 1960-luvulta.”Pekka Sassi rakentaa mielekkäällä tavalla siltaa kokeilevan modernismin ja nykytaiteen välille. Hän on tietyllä tavalla formalisti, jonka juuret on palautettavissa kokeellisen elokuvan varhaisvaiheisiin aina viime vuosisadan alkuun, mutta samalla hän on nykyaikaan ja sen teemoihin reagoiva tekijä, joka kasaa aineistoaan kaikesta tarjolla olevasta ähkystä.”Sassi muokkaa ja yhdistelee yksinkertaisia, joskus sattumanvaraisia aineksia jotka hän poimii lähiympäristöstä. Pahvimukin läpi kuvattu valo muuttuu uudeksi planeetaksi (Void, 2004), veden yllä räpyttelevän linnun lento kiertyy galaksiksi (Bird, 2004) ja keittiön tiskialtaan viemärissä sykkii musta aukko (Schwarzschild Radius, 2004).


title: Pekka Sassi

text: Minimalistis-konstrukivistisessa videoinstallaatiossa Colours (2016) katsoja astuu keskelle seinien laajuisia vaihtuvia väripintoja. Väritaideteoksen voi nähdä sekä liikkuvana kuvana että maalauksena. Sassin sanoin: ”Tutkin teoksessani sitä mitä tapahtuu, kun abstraktin maalauksen tarkasteluun otetaan mukaan aika rajaamalla ja rytmittämällä kuvia liikkuvan kuvan keinoin.”


title: Pekka Sassi

text: Pekka Sassin teoksia on esitetty hiljattain esimerkiksi Stuttgartin elokuvafestivaalilla (2017) sekä Kasselin (2017) ja Kanskin (2016) videofestivaaleilla. Useaan otteeseen hänen töitään on ollut esillä Tampereen lyhytelokuvafestivaaleilla, Rotterdamin ja Splitin elokuvafestivaaleilla, samoin Osnabrückin EMAF-festivaaleilla.


title: Pekka Sassi

text: Sassin teoksia on ollut mukana suomalaisen taiteen esittelyissä ulkomailla – esimerkiksi kokeellisen musiikin näyttely Madridissa 2017, mediataiteen esittely Soulissa 2016 ja nykytaiteen esittely Madridin ARCO-taidemessuilla 2014.


title: Pekka Sassi

text: Sassin teoksia on esitetty tiuhaan kotimaisissa mediataiteen tapahtumissa – esimerkiksi Avanto, AAVE ja AV-arkin View. Vuoden 2018 Tampereen biennale -musiikkitapahtumassa Sassin teoksia oli esillä kahden gallerian äänitaidenäyttelyissä.


title: Pekka Sassi

text: Sassi oli mukana suomalaisen sähköisen taiteen historiaa luotaavan VILKE-kokoelman ensiesittelyssä Keravan taidemuseossa vuonna 2013. Tampereen lyhytelokuvafestivaalilla vuonna 2014 esitettiin osana AV-arkin 25-vuotisjuhlaohjelmaa retrospektiivi ”Viestejä Pekka Sassilta”, johon sisältyi 18 kokeellista ääni- ja videoteosta vuosilta 1999–2009. Festivaalilla sai myös ensiesityksensä Sassin lyhytelokuva Kaiken jälkeen (2014).


title: Pekka Sassi

text: Pekka Sassi sai Suomen taideyhdistyksen dukaattipalkinnon vuonna 1995, Tampereen elokuvafestivaalilla erikoispalkinnon ”vuoden lupauksena” vuonna 2000 ja mediataiteen AVEK-palkinnon vuonna 2006. Vuonna 2010 Sassin teos “Sisäinen lähiö” sai Osnabrückin EMAF-festivaalin pääpalkinnon.


title: Pekka Sassi

text: Pekka Sassin videoteokset Pass (2014) ja The Duplicate (2001) sisältyvät valtion taideteostoimikunnan kokoelmaan. Kokeellinen lyhytelokuva The Duplicate koostuu kahtena päällekkäisenä ylhäältä alas ja alhaalta ylös liukuvasta kuvasta.


title: Pekka Sassi

text: Kansallisgallerian kokoelmaan sisältyvä ääni-installaatio ”Yksinäinen talo mäen päällä” (2009) koostuu CD:lle äänitetystä musiikista sekä kuuntelemiseen tarvittavista kalusteista ja laitteista. Sassi on vastannut kuunnelmanomaisen ”autotallioopperan” sävellyksestä, sanoituksesta, laulusta ja kaikkien instrumenttien soittamisesta.


title: Pekka Sassi

text: Sassin installaatiot “Tarinoita valosta” (2000) ja ”Parveke” (2002) ovat Helsingin kaupunginmuseon kokoelmassa. Parvekkeen puhuttua kertomusta tuhoisasta yhdyskuntasuunnittelusta tukee kuvamateriaali. Installaatiossa "Tarinoita valosta" (2000) katsoja astuu elokuvalavastuksen kaltaiseen olohuoneeseen kuuntelemaan äänitettyjä tarinoita, joissa lomittuvat avaruus, ihmisten ja planeettojen väliset etäisyydet, herooinen matkustaminen ja kaipuu kotiin. Kokonaisuus sai alkunsa kirpputorilta löydetystä neuvostoliittolaisesta vinyylilevystä, jolle on tallennettu kosmonautti Juri Gagarinin puhetta. Aineiston innoittamassa teoksessa 12-IV 1961 Gagarin soittaa avaruudesta äidilleen. Installaatio luotiin uudelleen Helsingin taidemuseon näyttelyyn vuonna 2002.


title: Kalevi Vehkonen

text: Kalevi Taisto Vehkonen (s. 26. syyskuuta 1946 Keuruu) on suomalainen motocrosskuljettaja, joka nousi lajissaan maailman huipulle 1960-luvun lopulla.


title: Kalevi Vehkonen

text: Vehkonen voitti 21-vuotiaana motocrossin Hyvinkään MM-osakilpailuissa 1968 molemmat 250-kuutioisten luokan erät. Vuonna 1970 hän oli tuomassa Suomelle joukkuekilpailun MM-pronssia yhdessä Reino Hahlin ja Heikki Mikkolan kanssa. Henkilökohtaiseen MM-sarjan erävoittoon Vehkonen ylsi seuraavan kerran Puolassa vuonna 1971. MM-sarjan loppupisteissä hän sijoittui neljänneksi vuonna 1972. Hän voitti 250-kuutioisten Suomen-mestaruuden vuosina 1968 ja 1974. Vehkonen lopetti aktiiviuransa syksyllä 1975.


title: Kalevi Vehkonen

text: Endurossa Vehkonen voitti Päijänteen ympäriajon vuonna 1968. Moottorikelkkailussa hän voitti epävirallisen maailmanmestaruuden vuonna 1969.


title: Kalevi Vehkonen

text: Kalevi Vehkosen poika Ismo Vehkonen ja veljenpoika Pekka Vehkonen ovat myös menestyneet motocrossissa, jälkimmäinen voittanut maailmanmestaruudenkin.


title: Želkuar

text: Želkuar ( ja eli Želkuar, Džilkuar ja Sintašta) on Venäjällä Tšeljabinskin alueella ja Kazakstanissa Qostanayn alueella Toboljokeen oikealta puolelta yhtyvä sivujoki, jonka valuma-alue sijaitsee eteläisen Uralvuoriston itäpuolella arolla. Tobol on eräs Irtyšjoen suurista sivujoista.


title: Želkuar

text: Joen nimi on ylä- ja keskijuoksulla Sintašta ja alajuoksulla Želkuar (tai myös Džilkuar). Joen lähteet sijaitsevat Venäjän puolella ja se virtaa alussa kaakkoon, mutta myöhemmin pääasiassa kohti itää. Näin se käyttäytyy 152 kilometriä, kunnes se yhtyy Glebovkan kylän () lähellä Toboljokeen 1 418 kilometriä ennen Irtyšjoen yhtymäkohtaa. Irtyšjoki on Pohjoiseen jäämereen laskevan Objoen suuri sivujoki.


title: Želkuar

text: Pääuoma alkaa matalan mäen etelärinteessä olevassa laaksossa, mistä vesi virtaa läheisen Rymnikskijn () kylän läpi. Kylän yläpuolella joen latvahaarat yhtyvät muodostaen kylässä leveämmän uoman, jonka vesi kerätään tämän ja toisen Bredyn kylän () välille tekojärveen. Noin 30 kilometrin päässä pääuomaan yhtyy oiealta lounaasta päin virtaava Bersuat (), joka on Želkuarin suurin sivujoki. Kazakstanin valtionraja seuraa Bersuatia pääuomalle, missä raja kulkee pari kilometriä. Joki kaartaa sen jälkeen Kazakstanin puolella koillisesta kaakkoon pitkässä kaaressa ja päättyy Zabelovkan kylän () yläpuolella joen uomaan kerättyyn tekojärveen. Toboljoen yhtymäkohtaan on tästä enää 20 kilometriä matkaa.


title: Želkuar

text: Želkuar eli Sintašta ja sen sivujoet muodostavat yhdessä 5 100 neliökilometrin suuruisen valuma-alueen , joka on 0,17% koko Objoen valuma-alueesta. Taulukossa on lueteltu suurimmat Želkuarin sivujoet (osa tiedoista puuttuvat):


title: Želkuar

text: Lähteet: 1 =


title: Želkuar

text: Tšulaksai, Karaganka, Borovaja ja Korjažnyi Dol ovat lyhyitä sivujokia, mutta myös niihin pyritään keräämään kevään sulamisvesiä tekoaltaisiin. Suuremmassa Bersuatin sivujoessa ja sen sivujoissa on kolme tekoallasta veden varastoimiseksi. Vettä käytetään talousvetenä ja viljelysten kasteluun .


title: Želkuar

text: Joki sijaitsee Uralvuoren eteläosien itäpuolella arolla, jossa kasvaa puita pääasiassa vain painaumien ja syvempien jokilaaksojen suojissa. Ilmasto on Uralin itäpuolella mannermainen ja täällä sataa eniten kesäisin. Joet saavat suurimman osan vedestään keväällä, kun alueen lumet sulavat. Silloin joet tulvivat voimakkaasti, jolloin myös jäät lähtevät joesta. Syksyllä ei sateita tule kovinkaan paljon ja silloin joet kuivuvat pieniksi noroiksi. Alueen vesihuollon kannalta on tärkeää kerätä jokivettä talteen tekojärviin kuivan ajan varalle.


title: Disenchantment

text: Disenchantment on Matt Groeningin sekä Josh Weinsteinin luoma sitcom-fantasia-animaatiosarja. Sarja on Matt Groeningin ensimmäinen sarja Netflixille. Ensimmäiset jaksot julkaistiin 17. elokuuta 2018.


title: Disenchantment

text: Sarja kertoo juoposta prinsessasta Tiabeaniesta (Bean), haltia Elfosta sekä henkilökohtaisesta demonista nimeltä Luci. Tapahtumat sijoittuvat Dremlandin kuningaskuntaan.


title: Aino-Mari Mecklin

text: Aino-Mari (Aino Mari) Mecklin, o.s. Tannermaa (19. huhtikuuta 1891 Hausjärvi – 18. maaliskuuta 1969 Helsinki) oli Kalevala Korun ensimmäinen toimitusjohtaja.


title: Aino-Mari Mecklin

text: Mecklinin vanhemmat olivat ratavartija Johan Fredrik Granstedt ja Wilhelmina Johansson ja puoliso vuodesta 1933 metsäneuvos Ahti Armas Mecklin (k. 1946). Aino-Mari Mecklin suoritti keskikoulun 1910 ja kauppakoulun 1912 ja teki 1920- ja 1940-luvulla opintomatkoja Pohjoismaihin ja Keski-Eurooppaan. Työskenneltyään ensin liikealalla ja sitten Metsänhoitoyhdistys Tapion palveluksessa 1918–1921 sekä metsähallituksen liikeosaston toimistonhoitajana, kassanhoitajana ja kirjanpitäjänä 1921–1933 hänestä tuli Kalevala Koru -yhtiön ensimmäinen toimitusjohtaja 1941. Toimitusjohtajan tehtävää Mecklin hoiti vuoteen 1950 asti. Hän oli myös yhtiön hallituksen jäsen 1941–1950 ja valtuuskunnan jäsen 1941–1947. Mecklin, jolla oli useita luottamustehtäviä, oli toiminut kirjanpidon opettajana 1920-luvulla.


title: Olle Lycksell

text: Nils Olle Mattias Lycksell (s. 24. elokuuta 1999 Oskarshamn, Ruotsi) on ruotsalainen jääkiekkoilija, joka edustaa SHL-joukkue Linköping HC:tä. Hän on pelipaikaltaan vasen laitahyökkääjä, mutta Lycksell osaa pelata myös keskellä.


title: Olle Lycksell

text: Lycksell on IK Oskarshamnin kasvatti. Hän toimi kaudella 2013–2014 seuran U16-junioreiden varakapteenina. Lycksell siirtyi kaudeksi 2014–2015 Linköping HC:n U16-junioreihin, mutta hän palasi kaudeksi 2015–2016 kasvattajaseuraansa IK Oskarshamniin ja siirtyi seuran J18-junioreihin. Lycksell debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa vain 16-vuotiaana. Kaudeksi 2016–2017 hän palasi jälleen Linköpingiin ja siirtyi seuran J18-junioreihin. Lycksell oli pudotuspeleissä joukkueen paras pistemies ja syöttäjä tehoilla 2+6=8 ja hän voitti Linköpingin sisäisen tehotilaston lukemalla +7. Lycksell voitti kauden päätteeksi J18 Allsvenskanin pronssia.


title: Olle Lycksell

text: Philadelphia Flyers varasi Lycksellin kuudennella kierroksella 168. pelaajana . Kaudella 2017–2018 hän debytoi Linköpingin SHL-joukkueessa, jossa Lycksellin tulokaskausi toi 26 runkosarjaottelussa tehot 5+2=7. Hän sai tililleen ensimmäisen SHL-ottelunsa 2. marraskuuta 2017 Brynäs IF:ää vastaan, mutta Lycksell jäi ottelussa kuitenkin ilman jääaikaa. Hän sai ensimmäiset peliaikansa SHL:ssä seuraavassa ottelussa 5. marraskuuta 2017 Karlskrona HK:ta vastaan, jolloin Lycksell sai jääaikaa 8.47 minuuttia. SHL-uransa avausmaalin hän teki viidennessä ottelussaan 17. marraskuuta 2017 vieraissa HV71:tä vastaan. Lycksell pelasi kauden aikana miesten pelejä myös kaksi Allsvenskan-ottelua lainalla kasvattajaseurassaan IK Oskarshamnissa joulukuussa 2017.


title: Olle Lycksell

text: Tammikuussa 2018 Lycksell teki Linköpingin kanssa kaksivuotisen SHL-sopimuksen.


title: Olle Lycksell

text: Lycksell on pelannut kymmenen nuorten maaottelua.


title: Ispoisten kartano

text: Ispoisten kartano on kartano Turun Katariinanlaaksossa. Sen nykyinen päärakennus on vuodelta 1784, mutta kartanon historia ulottuu ainakin 1400-luvulle. Rakennus toimi 1950-luvun lopulta vuoteen 2012 vanhainkotina, ja vuodesta 2015 siinä on toiminut yksityinen päiväkoti Vilske. Kartanon mukaan on saanut nimensä sen pohjoispuolella oleva Ispoisten kaupunginosa.


title: Ispoisten kartano

text: 1400-luvulta 1700-luvulle Ispoisten kartano oli rälssitila, jossa asuvat pitivät huolta tilanomistajan karjasta.


title: Ispoisten kartano

text: Vuosina 1658–1676 Ispoisten kartanoa hallitsi valtaneuvos ja amiraali Lorentz Creutz, joka omisti myös monia muita maatiloja. Vuonna 1723 omistus siirtyi Creutzin jälkeläisiltä Pohjois-Suomen laamanni Simon Lilliegrenille (1666–1736), jonka perukirjassa vuodelta 1736 mainitaan kuolinpaikkana ensi kertaa nimi Katariinanlaakso. Sen on arveltu tarkoittavan laamannin vaimoa Katarina von Bergiä, jonka kunniaksi kartanon lehtometsäalue olisi siis nimetty. Toisen teorian mukaan nimi tulee Katariina Jagellonicasta, ja Katarina-nimisiä naisia on ollut muidenkin Ispoisten omistajien perheissä


title: Ispoisten kartano

text: Vuonna 1742 kartanon isännäksi tuli Turun Akatemian kaunopuheisuuden professori Henrik Hassel, jonka puoliso oli myös nimeltään Katarina. Heidän omistusaikaansa kutsutaan kartanon ”akatemian kaudeksi” siellä vierailleiden professorien ja muiden akateemisten vieraiden perusteella.


title: Ispoisten kartano

text: Vuonna 1783 Ispoisten rälssisäteri tuli kamarineuvos Arndt Winterin omistukseen, ja kartano sai nykyisen päärakennuksensa 500 metriä entistä pohjoisemmaksi.


title: Ispoisten kartano

text: Teollisuusmies Antti Ahlströmin pojan Erik Rafael Ahlströmin (1877–1918) omistuksessa 1910-luvulla tilalle perustettiin puutarha ja päärakennusta laajennettiin ja uudistettiin. Rakennukseen muun muassa muurattiin useita kaakeliuuneja ja asennettiin seinäpaneeleja. Ahlströmin jälkeen kartano oli eräiden muiden liikemiesten omistuksessa, kunnes vuonna 1951 sen omistajaksi tuli Turun kaupunki. Vuonna 1957 kaupunki kuitenkin teki vaihtokaupat Pelastusarmeijan säätiön kanssa: kaupunki sai Ruissalossa sijaitsevan huvilan ja säätiö Ispoisten kartanon, josta tehtiin vanhainkoti.


title: Ispoisten kartano

text: Vuoden 1988 asuntomessut pidettiin kartanon viereen rakennetulla Katariinanlaakson asuntoalueella. Tuolloin kartanon kylkeen rakennettiin uusi vanhainkoti ja kartanoakin kunnostettiin. Vuonna 2012 vanhainkotitoiminta rakennuksessa loppui, ja Pelastusarmeijan säätiö myi rakennuksen 2015 Nina ja Rami Arvosen perustamalle kiinteistöyhtiö Ispoisten kartano Oy:lle. Taloa remontoitiin yksityisen päiväkoti Vilskeen käyttöön.


title: Rutland (Vermont)

text: Rutland on kaupunki Yhdysvaltojen Vermontin osavaltiossa. Rutland on saman nimisen piirikunnan keskus ja sen asukasluku oli vuoden 2010 väestönlaskennan mukaan 16 495. Kaupunki tunnetaan etenkin marmorinlouhinnasta.


title: Rutland (Vermont)

text: Rutland sijaitsee Vermontin eteläosan keskiosassa. Matkaa Massachusettsin osavaltioon etelässä on noin 50 kilometriä ja New Yorkin osavaltioon lännessä noin 30 kilometriä. Kaupunki on rakennettu Otter Creek -joen laaksoon Green Mountains- ja Taconicvuorten välissä.


title: Rutland (Vermont)

text: Ennen eurooppalaisten siirtolaisten saapumista intiaanit käyttivät Otter Creek -joen laaksoa kalastukseen ja majavien pyydystämiseen. Ensimmäinen aluetta historiallisissa lähteissä kuvaillut oli turkiskauppias James Cross. Vuonna 1759 brittikenraali Jeffrey Amherst perusti paikalle vartioaseman osana Champlainjärven ja Connecticut-joen alueen yhdistänyttä sotilastietä, mutta siirtolaisasutusta ei paikalle syntynyt ennen ranskalais- ja intiaanisodan loppua. Ensimmäisen luvan alueelle siirtolaisena asettumiselle sai John Murray Massachusettsin Rutlandista, jonka mukaan nykyinen kaupunki sai myös nimensä. Murray ei kuitenkaan ollut ensimmäinen varsinainen siirtolainen. Ensimmäinen siirtolainen alueella oli vuonna 1770 paikalle asettunut John Mead, joka perusti perheineen sahan ja valssimyllyn. Vuonna 1775 perustettiin Fort Rutlandin linnoitus ja Yhdysvaltain vapaussodan aikana paikalla oli sotilaallista merkitystä. Vuosien 1784 ja 1804 välillä Rutland oli Vermontin pääkaupunki.


title: Rutland (Vermont)

text: Rutlandin asukasluku vuonna 1800 oli 2 124 ja vuoteen 1880 mennessä se kasvoi lukemaan 12 149. Kasvu johtui paljolti rautatien saapumisen vuonna 1849 aiheuttamasta noususuhdanteesta marmorin louhinnassa. Alueella oli maailman rikkaimpiin lukeutuvat marmorivarannot. Vuonna 1880 Rutland oli osavaltion suurin kaupunki, mutta Vuonna 1886 Rutlandin marmoria tuottavat alueet erotettiin West Rutlandin ja Proctorin kaupungeiksi. Varsinainen Rutland löysi kuitenkin muita teollisuuden aloja. Kaupungin vanhaa keskustaa on uusittu 1960-luvulta alkaen.


title: Rutland (Vermont)

text: Historiallisesti tärkeällä marmorin louhinnalla on edelleen merkitystä alueen taloudelle. Muihin paikallisen teollisuuden aloihin lukeutuvat esimerkiksi vanerin valmistus ja lentokoneteollisuuden käyttämien osien valmistus. Taloudellista merkitystä on myös vähittäiskaupalla ja turismilla. Kaupungin lähistöllä on laskettelukohteita.


title: Rutland (Vermont)

text: Kotitalouksien keskimääräiset vuosittaiset ansiot Rutlandissa aikavälillä 2012–2016 olivat 41 502 USD ja henkilöä kohden 26 455 USD. 16,2 % väestöstä eli köyhyysrajan alapuolella.


title: Rutland (Vermont)

text: Rutlandin asukasluku oli vuoden 2010 väestönlaskennan mukaan 16 495 ja vuoden 2017 arvion mukaan 15 440. Kaupungin asukkaista 95,8 % oli taustaltaan valkoisia, 1,7 % aasialaisia, 1,7 % latinoja mistä tahansa rodusta ja 0,9 % afroamerikkalaisia. 5,7 % kaupungin asukkaista puhui kotonaan jotakin muuta kieltä, kuin englantia ja 4 % kaupungin asukkaista oli syntynyt ulkomailla.


title: Flims

text: Flims on kunta Sveitsissä Graubündenin kantonissa. Siellä oli vuoden 2016 lopulla 2 722 vakinaista asukasta. Flims kuuluu Imbodenin hallintoalueeseen.


title: Flims

text: Flims sijaitsee Vorderrheinin laakson pohjoisrinteellä ja Glarusin Alppien etelärinteellä parikymmentä kilometriä Churistä länteen. Kunnan korkein vuori on Piz Segnas (3 099 m mpy.).


title: Flims

text: Vorderrheinin, Reussin ja Rhônen laaksoja pitkin kulkeva valtatie 19 () Churista Andermattin kautta Brigiin kulkee Flimsin kautta.


title: Flims

text: Flimsissä sekä naapurikuntien Laaxin ja Faleran alueella toimii yksi Sveitsin isoimmista talviurheilukeskuksista, "LAAX", jonka omistaa pörssinoteerattu "Weisse Arena Gruppe" -yhtiö. Alueella on muun muassa 224 kilometriä laskettelurinteitä ja neljä snow parkia.


title: Ricardo Pontvianne

text: Ricardo Antonio ”Rico” Pontvianne Jiménez (20. lokakuuta 1943 Tampico – 13. elokuuta 2018) oli meksikolainen koripalloilija.


title: Ricardo Pontvianne

text: Pontvianne saavutti Meksikon miesten maajoukkueessa hopeaa vuoden 1967 Pan-Amerikan kisoista. Hän edusti Meksikoa myös Tokion 1964 ja Méxicon 1968 (Meksiko viides) kesäolympialaisissa sekä vuosien 1963, 1967 ja 1974 MM-kilpailuissa.


title: Ricardo Pontvianne

text: Pontvianne kuoli 74-vuotiaana 13. elokuuta 2018.


title: Frico

text: Frico on Italian Friuli-Venezia Giulian alueelle tyypillinen juustosta valmistettava ruokalaji.


title: Frico

text: Frico valmistetaan tavallisesti montasio-juustosta pannulla paistamalla. Sen kaksi eri yleistä muotoa poikkeavat rakenteeltaan hauraasta rapeaan. Rapea frico valmistetaan sulattamalla paistinpannulla montasio-raastetta, joka muodostaa lopulta rapean pinnan vohvelimaiselle annokselle. Frico con patate muistuttaa puolestaan rakenteeltaan enneminkin munakasta, ja sen valmistukseen käytetään juuston ohella sipulia ja perunaa. Fricon valmistukseen käytetyn montasio-juuston kypsyys vaihtelee fricon tyylistä riippuen. Nuorempi juusto tuottaa kermaisemman rakenteen, kun taas maku terävöityy vanhemmassa juustossa. Nuorimpia fricon valmistuksessa käytettäviä juustoja kypsytetään 30–45 päivää, kun taas rapeaan fricoon käytettyjä montasio stag ionato -juustoja kypsytetään kahden vuoden ajan. Fricoa tarjoillaan nykyisin tavallisesti makupaloina tai muun ruuan koristeena.


title: Frico

text: Frico on levinnyt etenkin 1990-luvulta lähtien muun Italialaisen keittiön mukana Friuli-Venezia Giuliasta muualle Eurooppaan ja Pohjois-Amerikkaan. Erityisen tunnetuksi on tullut sen vohvelimainen muoto. Fricon kotiseudun ulkopuolella on myös tapana käyttää muita juustoja, kuten asiagoa ja parmesaania.


title: NRP Graciosa (M417)

text: NRP Graciosa (runkonumero M417) oli Portugalin laivaston Corvo-luokan miinanraivaaja.


title: NRP Graciosa (M417)

text: Alus tilattiin Burger Boatsilta, missä köli laskettiin 1953 tunnuksella "AM-486". Alus laskettiin vesille 19. marraskuuta 1954. Yhdysvaltain laivasto luokitteli aluksen uudestaan avomeriraivaajaksi tunnuksella "MSO-486" 7. helmikuuta 1955. Alus valmistui 1955 ja se luovutettiin Portugalille 23. marraskuuta.


title: NRP Graciosa (M417)

text: Alus poistettiin palveluksesta 1973


title: NRP Pico (M416)

text: NRP Pico (runkonumero M416) oli Portugalin laivaston Corvo-luokan miinanraivaaja.